Легионерларимиз термага чақирилди | "NAVBAHOR" FUTBOL JAMOASINING RASMIY WEB SAHIFASI\nЛегионерларимиз термага чақирилди\nЭртага миллий терма жамоамиз халқаро ўртоқлик учрашувида майдонга тушиши керак эди. Лекин, сўнгги паллада термамизнинг навбатдаги рақиби Эквотариал Гвинея терма жамоасини Тошкентга кела олмаслиги маълум бўлгач, тезкор рақиб топишни имкони бўлмади. Шу сабабли, терма жамоалар маркази миллий терма жамоамизга қарши Ўзбекистон чемпионатида тўп сураётган легионерлардан ташкил топган жамоани майдонга тушишини маълум қилди. Айнан шу сабабли, “Навбаҳор” легионерлари Игорь Голбан, Владислав Павленко ва Олександр Пишурлар ҳам марказ томонидан 1-3 июнь кунлари бўладиган йиғинга чақирилишди. Лекин, Голбан ва Пишурлар ушбу йиғинда қатнаша олишмайди. Гап шундаки, чемпионатда юзага келган кичик танаффусдан фойдаланиб, ушбу футболчиларимиз Бухородаги учрашувдан сўнг ўз юртларига жўнаб кетишганди. Павленко эса Тошкентда қолганди. Шу сабабли, эртага бўлиб ўтадиган “Навбаҳор”дан фақатгина Владислав Павленко майдонга тушиши мумкин.


Гулистондаги деҳқон бозори яна ёнди - BBC News O'zbek\nГулистондаги деҳқон бозори яна ёнди\n25 феврал куни тонгда Гулистон шаҳридаги Эски деҳқон бозорида ёнғин келиб чиқди. Натижада 5 дўкон ва 1 устахона ёниб кетди. Бозорга ўт кетганлиги ҳақидаги хабар ёнғин хавфсизлик бошқармасига тонгги 5:38 да келиб тушган. Олов 06:21 да ўчирилган.\nБозорда ёнғин келиб чиққанлиги тўғрисида хабар берган тадбиркорнинг Би-би-сига айтишича, дўкони билан бирга барча моллари ҳам ёниб кетган.\nУнинг айтишича, бозорда 5 дўкон ва бир устахона ёнган.\nСирдарё вилояти ёнғин хавфсизлик бошқармасидан навбатчи оператор бозорда ёнғин келиб чиққанини тасдиқлади.\nРасмийнинг айтишича, 5 та дўкон ёнган, ёнғиннинг умумий майдони 70 квадрат метрни ташкил қилган.\nЁнғин сабабларини ўрганиш учун махсус экспертизага юборилган, жабрланган борасида маълумот йўқ.\nБи-би-си манбасининг айтишича, бозорда 2 заргарлик, 1 кийим, 1 та телефон аксесуарлар ва яна битта телефон эҳтиёт қисмлари билан савдо қилувчи дўкон ёниб кетган. Шу билан бирга бир дона устахона ҳам ўт ичида қолган.\n"Нега 5-6 йилдан бери Гулистонда ёнғин содир бўляпти. Тўғри қазои-қадардан деб биламиз. Лекин хавфсизлик қачон таъминланади. Ёнғин хавфсизлик ходимлари дўконларга ўт ўчириш воситаларини талаб қилмайди. Электр симлари эса очиқ-сочиқ. Электросеть назорат қилмайди. Қачон назорат ўрнатилади, Қачон тадбиркорлар яхши дўконларда ишлайди. Давлатга солиқ тўлаймиз, ҳаражатимиз кўп, дўконни ижарага олиб ишлатамиз", дейди моллари куйиб кул бўлган тадбиркор.\nТошкентдаги бозорда ёнғин рўй берди\nТошкентда беш қаватли бинода ёнғин\nТошкентда яна бир ёнғин рўй берди\nТадбиркорнинг айтишича, Гулистондаги на эски бозор ва на янгиси замон талабларига жавоб беради.\nГулистон бозорларида ёнғин чиқиши илк марта кузатилаётгани йўқ.\nШаҳарда 2017 йил 5 август куни юз берган ёнғин натижасида 400 кв метрдан ошиқ майдондаги дўконларга шикаст етган эди.\nГулистон шаҳар деҳқон бозорида 2015 йилнинг 5 ноябрида рўй берган ёнғин оқибатида камида икки одам куйиш жароҳати олгани ва 10 дан ортиқ дўкон ёниб кул бўлгани ҳақида хабар берилганди.\n2015 йилнинг саратонида 22 июнь куни яна Гулистондаги деҳқон бозорига ўт кетганди.\nИкки ҳолатда ҳам ёнғинга сабаб қилиб электр симларидаги қисқа туташув келтирилганди.\nСирдарёда бундай ҳодисаларнинг тез-тез содир бўлиши ва бунга сабаб бозор маъмуриятларининг ёнғин хавфсизлиги қоидаларига эътибор бермаслиги ҳамда ижарага берилган дўконларнинг талабларга мос эмаслиги келтирилади.


Равшан Ҳайдаров: "Форс-мажор ҳолатига тайёрмиз" / CHAMPIONAT.asia\n07:29"Вулверхэмптон" - "Манчестер Юнайтед" 1:1 5 01:51АПЛ. "Вулверхэмптон" – "Манчестер Юнайтед" 1:1. Погба пенальтидан гол ура олмади 56 01:35Дембеле жароҳат олди 8 00:45Сарри зотилжам билан касаллангани аниқланди 9 00:30РПЛ. Москва дербиси 6-турга якун ясаб берди 0 00:12Расман: "Арсенал" ҳимоячиси фаолиятини Бундеслигада давом эттиради 1 00:05Спортчилар ижтимоий тармоқларда 4 23:27Футболчилар харидига энг кўп маблағ сарфланишига сабабчи мураббийларнинг кучли бешлиги тузилди 18 23:05АПЛ. "Вулверхэмптон" – "Манчестер Юнайтед" учрашувининг асосий таркиблари маълум бўлди 20 22:55Балотелли: "Отамнинг орзуси ушалди, онам кўз ёшларини яшира олмади" 5 22:35Коутиньо: "Барселона"даги фаолиятим мен ўйлаганчалик чиқмади. "Бавария"да эса узоқ қолишга умид қиламан” 14 22:30Топ-клублар таркиби жорий ёзда қанчалик ўзгарди 2 22:10Пушкаш-2019. Йилнинг энг чиройли голига номзодлар кучли ўнлиги эълон қилинди 11 22:00Olamsport: Ўзбекистонлик спортчи UFC президенти билан учрашди, Истомин Зверев билан ўйнайди ва бошқа хабарлар 0 21:55Мальдини Мариано Диаснинг трансфери борасида "Реал" билан музокара ўтказади 1\nРавшан Ҳайдаров: "Форс-мажор ҳолатига тайёрмиз"\n09 авг 2018 11:43\nТеглар : Одил ҲамробековЖалолиддин МашариповРавшан Ҳайдаров\nОсиё ўйинларидан олдин Ўзбекистон олимпия терма жамоаси бош мураббийи Равшан Ҳайдаров иштирокида матбуот анжумани бўлиб ўтди.\nУнда футболчилар Одилжон Ҳамробеков ва Жалолиддин Машарипов иштирок этишди.\n"Катта спорт анжумани олдида турибмиз. Бунинг ичида футбол мусобақаси ҳам алоҳида ўрин тутади. Қишда чемпион бўлганмиздан кейин ҳар ой турли йиғинлар ўтказдик, тайёргарлик режа асосида олиб бордик. Албатта бу давр ичида йигитларимиз миллий терма жамоа сафида ҳам кучли рақибларга қарши ўртоқлик учрашуви ўтказдик.\nОхирги хорижий йиғин Туркияда бўлди. Таркиб танлаш борасида иш олиб борилди. Сўнгги тайёргарлик жараёнини ўтказиб Осиё ўйинларига борадиган таркибни аниқлаб олдик. Жамоа мусобақага тайёр", - Равшан Ҳайдаров.\n"Бу ёшдаги терма жамоа Хитойдаги Осиё чемпионатида чемпион бўлганди. Бу жамоада эканимдан хурсандман. Бу йигитлар тасодифан чемпион бўлмаганини исботламоқчимиз. Жамоада ички муҳит ажойиб", - дейди Жалолиддин Машарипов.\n"Хитойда чемпион бўлиб юртимизга қайтиб келганимизда халқимиз бизни ажойиб тарзда кутиб олишганди. Шуни яна такрорланишини истаймиз. Кучли жамоаларга қарши ўйнадик. Барча йигитлар тайёр, бориб чиройли ўйин намойиш этишни мақсад қилганмиз", - дейди Одилжон Ҳамробеков.\n- Осиё ўйинларига 20 футболчи олиб борилади. Улардан икки нафари дарвозабон. Кимдир қизил карточка олса ёки жароҳат олса форс-мажор ҳолатига тайёрмисизлар?\n- Албатта мусобақа ташкилотчилари шундай регламент белгилашган. Барча жамоалар икки нафардан дарвозабон олиб бормоқда. Форс-мажор ҳолатлар бўлмайди деб умид қиламиз, мободо бўлиб қолса ҳам бунга тайёрмиз. Ҳозир сирларни очмаймиз.\n- Азиз Ғаниевнинг жароҳати режага қанчалик таъсир қилди?\n- Албатта у муҳим футболчи эди. Аммо унинг ўрнини боса оладиган футболчилар бор. Азизга жамоамиз номидан соғлиқ тилаймиз. Яқин орада у Японияга боради ва жароҳати борасида якуний маълумот олинади.\n- Вьетнамдаги халқаро мусобақага айнан Осиё ўйинларига борадиган таркиб иштирок этиши керак экан. Нима учун режага ўзгариш киритилди?\n- Бунга Суперлигадаги тиғиз тақвим сабаб бўлди. Чунки агар Вьетнамга асосий таркиб борганида Суперлига ҳам тўхтаб қоларди. Кейин августда Осиё ўйинлари бор. Икки ой давомида танаффус бўлиб қолмаслиги учун ҳам режани ўзгартирдик.\n- 23 ёшдан катта бўлган бошқа футболчиларни ҳам олиб кетилиши мумкинмиди?\n- Албатта вариантлар бор эди. Биз ҳар бир чизиққа икки нафардан футболчини олиб кетишга қарор қилдик. Ёшлар терма жамоасига ёши жуда ҳам катта бўлган футболчини қўшиш хато бўлиши мумкин эди. Сабаби ёшлар ўша ёши катта ўйинчига масъулиятни юклаб қўйиши мумкин. Бундай ҳолатлар олдин ҳам бўлган.\n- Жамоа сардори ким бўлади?\n- Забиҳилло Ўринбоев, Одилжон Ҳамробеков ва Достон Турсунов ким майдонда бўлса ўша сардор бўлади. Мана Жалолиддин Машарипов ҳам улар сафига қўшилди.\n- Ҳужумда яна ўша олдинги учлик. Сидоров ҳар трансфер ойнасида жамоа ўзгартирмоқда, Ўринбоев Суперлигада жуда кам гол уради. Фақат Абдухолиқов ўз жамоасида асосий таркиб ўйинчиси. Сидоров ва Ўринбоевни бошқа ҳужумчи йўқлиги учун мажбуран таркибга олдингизми?\n- Тан олиш керак бу ёшда ҳужумчилар бизда жуда кам. Қидирдик, йиғинларда бошқаларни синаб кўрдик. Лекин бизнинг талабга мос бўлган ҳужумчиларни кўрмадик. Шу боис бу ҳужумчиларни олиб кетаяпмиз. Насиб қилса улар ҳам очилиб кета олишади.\n- Хитойдаги мусобақада жамоа ҳужумкор ўйин кўрсатганди. Бу сафар ҳам ҳужумкор, мухлисларга ёқадиган ўйин намойиш этишга ваъда бера оласизми?\n- Мен фақат битта нарсага ваъда бера оламан. Ўйинимиздаги балансга, яъни ҳимоядан ҳужумга тез ўтиш ва аксинча.\n- Савол Одил Ҳамробековга: Қишда Осиё чемпионати бўлиб ўтди, кейин ОЧЛ, кейин Суперлига ва мана яна Осиё ўйинлари. Танаффуссиз ўйинлар футболчига таъсир қилмайдими?\nОдил Ҳамробеков: - Профессионал футболчи бундай нарсага тайёр бўлиши керак. Бу бизнинг касбимиз. Бу нарсалар баҳона бўлмайди. Шифокорларимиз толиққан пайтимизда бизга ёрдам кўрсатишди. Шу ўринда уларга катта раҳмат айтаман.\n"Марсель" Одил Рами билан шартномани бекор қилди 2\n"Зобаҳан" - "Ал-Иттиҳод" 3:4 0\nОЧЛ. 1/8 финалнинг бугунги жавоб ўйинлари голларга бой ўтди 2\nХитой суперлигаси. "Шанхай СИПГ" сўнгги сонияларда тайёр ғалабани қўлдан чиқарди 3\n"Гуанжоу Фули" - "Шанхай СИПГ". Асосий таркиблар билан танишинг 3


Сурхондарё вилояти Узун тумани «Обизаранг» маҳалла фуқаролари йиғинида яшаётган, пендемия шароитида 15 май куни уй-жойлари бузилган уч-опа сингилдан таҳририятимизга мурожаат келиб тушди.\nМаълум бўлишича, улар Обизаранг дарёси муҳофаза ҳудудида ҳужжатларсиз, ўзбошимчалик билан истиқомат қилишга яроқли уй кўтаришган. Шу йил баҳор серёғин келиб, дарё сатҳи кўтарилиб, уй жойлашган ҳудуд тупроғини ювиб кетган.\nАна шундан сўнг тумандаги мутасаддилар ноқонуний уйларни бузиш ҳақида қарор чиқаришган ва опа-сингиллар солган уйлар бузиб ташланган.\nОпа-сингилларнинг тўнғичи Санобар Аҳмедованинг айтишича, у уйни 2019 йилда солиб чиққан. У турмуш ўртоғидан ажрашган, икки фарзанди билан ёлғиз истиқомат қилади. Ота уйига сиғмагач, қишлоқ четида дарё бўйига уй қуришга қарор қилишган. Свет ва газ ўтмаган уйда яшашга мажбур бўлган. Шу кунгача тикувчилик корхонасида фаррош бўлиб ишламоқда. 600 минг сўм маошга фаррошлик қилиб кун кечиради. Унга ҳозир болалари билан Маҳалла фуқаролари йиғинидан вақтинча яшаб туриш учун битта хона ажратишган.\nУнинг сингиллари эса маҳалла ҳудудидаги жоме масжидида ўз фарзандлари билан вақтинчалик истиқомат қилиб туришибди. Қайд этиш керакки, бу жабрдийда опа-сингилларнинг каттаси ажрашган, ўртанчасининг эри вафот этган, фақат кичиги тўкис оила бўлиб яшамоқда.\nТуман ҳокими масжидда истиқомат қилаётган кичик опа-сингилларга уй жой қуриш учун ер ажратиб берилишини ваъда қилган, сўнгра уйлар бузилган.\n«Обизаранг» маҳалла фуқаролар йиғини раиси Баҳоуддин Нажмиддинов вазият бўйича ўз фикрларини билдирди.\nМаҳалла раисининг айтишича, опа-сингилларнинг турар жойи аслида бузилмаса ҳам бўларди. Дарё уйнинг томорқа қисмини емирган. У ерни мустаҳкамлаб қўйиш ҳам мумкин бўлган. Лекин, раҳбарлар бузишга қарор қилишган. Энди шу уч опа-сингилга жами 9-10 сотих ер ажратилса, у маҳалла аҳли билан ҳашар уюштириб улар учун уй кўтариб бериши мумкинлигини айтди.\nТумандаги мутасаддилар билан бу ҳақда боғланишнинг имкони бўлмади. Туман ҳокимлиги ахборот хизмати раҳбари Абдурашид Қурбонов вазиятдан туман раҳбарларининг хабари борлигини айтди.\nОпа-сингилларга тумандаги «Қарашиқ» маҳалласи ҳудудидан ер таклиф қилинган. Бироқ, улар бунга унашмаган. Улар ўзлари яшаётган ҳудудда ер ажратилишини исташмоқда. «Обизаранг» маҳалласи ҳудудида эса захирада ер йўқ. Опа-сингиллар истаётган жойлар сувли ер, улардан ажратиб бериш мумкин эмас.\nАбдурашид Қурбоновнинг таъкидлашича, туманда бу масалада якуний тўхтамга келинган. Яқин кунларда барибир туман ҳокимининг қарори билан опа-сингилларга ер ажратиб берилади. Чунки маҳалла ва масжидда вақтинча яшаб турган опа-сингиллар қишгача бошпанали бўлиши керак.\nАгар ер берилса, маҳалла раиси аҳоли ҳашарга келишини таъкидлаб ўтди. Демак, опа-сингилларга янги уй солиш учун ерни қонуний қилиб ҳужжатлаштириб ажратиб бериш масаласини ҳал қилиш қолган.\nУзун туман ҳокимлиги мутасаддиларидан ушбу масала чиройли тарзда, ижобий ҳал қилинишини кутиб қоламиз.


Маошнинг барчасини кредитни қоплаш учун йўналтиришга рухсат берилади | NORMA.UZ\nМаошнинг барчасини кредитни қоплаш учун йўналтиришга рухсат берилади\nҚҲТБТ порталида Меҳнат кодексига киритиладиган ўзгартиришлар ва қўшимчалар лойиҳасининг давоми жойлаштирилди. Лойиҳанинг биринчи қисми шарҳи – бу ерда.\nҲозир ходимнинг айбисиз бекор туриб қолишда унинг ўртача иш ҳақи миқдорида ҳақ тўланади. Лойиҳа билан ўртача иш ҳақининг 50%идан кам бўлмаган минимал тўловни кафолатлаш таклиф қилинмоқда. Бунда қонунда юқори чегара белгиланмайди, у жамоа шартномасида ёки касаба уюшмаси қўмитаси билан келишилган ҳолда белгиланади.\nСоатбай тариф ставкаси бўйича;\nтўлиқ бўлмаган иш вақти режимида;\nўриндошлик бўйича ишлайдиганларга. Ҳозир ўриндошлар меҳнатига ҳақ тўлаш меҳнат шартномасига мувофиқ меҳнатга ҳақ тўлашнинг ишбай шаклида - ҳақиқатда бажарилган иш учун ёки меҳнатга ҳақ тўлашнинг вақтбай шаклида - ишланган вақтга мутаносиб тарзда амалга оширилади;\nузрли сабабларга кўра (касаллик, таътил, давлат, жамоат ва ҳарбий мажбуриятларни бажариш ва ҳоказо) белгиланган иш вақти меъёрини ишламаганларга нисбатан меҳнатга соатбай ҳақ тўлашни жорий этиш таклиф қилинмоқда.\nВахтачиларга ҳар бир календар кун учун меҳнатга ҳақ тўлашнинг минимал миқдорига нисбатан 10% миқдорида устама тўланади.\nўртача ойлик иш ҳақи – олдинги 12 ой учун ҳақиқатда ҳисоблаб ёзилган иш ҳақини 12 га бўлиш йўли билан;\nўртача кунлик иш ҳақи - ҳисоблаб ёзилган иш ҳақи суммасини олдинги 12 календар ойи учун 6-кунлик иш ҳафтасида календар бўйича иш кунлари сонига бўлиш йўли билан.\nколлегиал ижро этувчи органлар (бошқарувлар) раҳбарлари ва аъзолари;\nдавлат бошқаруви ва маҳаллий ижро этувчи ҳокимият органлари ходимлари. Аввал коррупция йўналишидаги жиноятни содир этган шахс бошқарув ходими лавозимини эгаллаши мумкин эмас;\nишни муайян давр (мавсум) мобайнида – 2 дан 9 ойгача бажарадиган мавсумий ходимлар. Уларга дастлабки синов ўрнатилмайди;\nиш муддати 2 ойдан ошмайдиган муваққат ишчилар;\nкасаначилар ва масофали иш шаклида ишлайдиган ходимлар;\nжисмоний шахс - иш берувчи томонидан ёлланадиган ходимлар. Улар ўртасидаги меҳнат шартномаси иш берувчининг яшаш жойидаги фуқароларнинг ўзини ўзи бошқариш органларида рўйхатдан ўтказилади. Суғурта бадаллари ва бошқа мажбурий тўловлар тўланиши лозим. Меҳнат дафтарчаси юритилмайди, иш стажи эса Пенсия жамғармаси томонидан давлат ижтимоий суғуртаси бўйича бадаллар тўланиши тўғрисидаги маълумотлар бўйича белгиланади;\nпрофессионал спорт соҳасида фаолиятни амалга оширадиган спортчилар ва тренерлар.


Тадқиқот: Бельгиядаги ҳар бешинчи одам чет эллик ҳисобланади\nДобавлено: 07.01.2016, 15:19\nФландрия муҳожирлар мониторингининг маълумотларига кўра, Бельгиядаги ҳар бешинчи одам чет эл фуқароси саналади. Бу ҳақда “ТАСС” хабар бермоқда.\nТадқиқот натижаларига кўра, Фландрия(Бельгиянинг бир қисми)да чет эл фуқароларининг сони йилдан-йилга ортиб бормоқда. Жумладан, 2005 йилда бу ерда 300 минг фуқаролиги бўлмаган шахс истиқомат қилган бўлса, бугунга келиб уларнинг сони 500 мингга етди.\n“Бельгия фуқаролигини олган чет эл фуқароларини ҳам қўшиб ҳисоблайдиган бўлсак, бу рақамлар 1,2 миллион кишига етади. Бу эса Фландрия аҳолисининг 18 фоизи демакдир”, — дейилади хабарда.\nҲужжат муаллифларининг таъкидлашича, чет эл фуқаролари умумий сонининг ярмини Яқин Шарқ, Африка ва Осиё минтақалари мамлакатлари фуқаролари ташкил этади. Муҳожирларнинг қолган иккинчи ярмини эса Шарқий Европа давлатлари фуқаролари ташкил этади.


Хусусан, Ўзбекистон Республикасининг 2018 йил 16 октябрда қабул қилинган “Хусусий бандлик агентликлари тўғрисида”ги қонуни бу борада муҳим ҳужжатлардан биридир.\nМазкур қонун 34-моддадан иборат бўлиб, хусусий бандлик агентликларининг фаолияти билан боғлиқ муносабатларини тартибга солади.\nХусусий бандлик агентликлари томонидан амалга ошириладиган хизмат турлари ушбу қонуннинг 10-моддасида белгилаб берилган. Хусусий бандлик агентликлари Ўзбекистон Республикаси ҳудудида иш қидираётган шахслар учун муносиб иш, иш берувчилар учун эса кадрлар танлаш, шунингдек мамлакатимиздан ташқарида иш қидираётган шахсларни бандлигини таъминлаш соҳасида ахборот ва маслаҳат хизматларини қонуний асосларда амалга оширади.\nҚонуннинг 13-моддаси “Хусусий бандлик агентликларининг Ўзбекистон Республикасидан ташқаридаги ишни қидираётган шахсларни ишга жойлаштириш бўйича хизматлар”, деб номланган. Ушбу хизмат айни кунда жуда муҳим ва кўпчиликни қизиқтираётган масаладир. Хусусий бандлик агентликларининг Ўзбекистондан ташқаридаги ишни қидираётган шахсларни ишга жойлаштириш бўйича хизматлари уларда фаолиятни амалга ошириш учун лицензия мавжуд бўлган тақдирда тақдим этилади. Ушбу фаолият ҳам агентлик ва иш қидираётган шахс ўртасида тузилган хизматлар кўрсатиш тўғрисидаги шартнома асосида кўрсатилади. Қонунда бу борадаги шартлар ва йўл-йўриқлар батафсил баён этиб ўтилган.\nХусусий бандлик агентлигининг ҳуқуқлари қонуннинг16-моддасида белгилаб берилган. Унга кўра, хусусий бандлик агентлиги шартномага асосан пулли хизмат кўрсатиш, ишга жойлаштириш фаолиятини амалга ошириш учун давлат хокимияти ва бошқаруви органларидан ахборот олиш, иш қидираётган шахслардан, шунингдек, иш берувчилардан ишга жойлаштириш учун зарур хужжат ва ахборот олиш, иш қидираётган шахслар ва иш берувчилар ишга жойлаштириш масалаларига доир хужжатларни ҳамда ахборотни тақдим этмаган тақдирда хизмат кўрсатишни рад қилиш хуқуқларига эга.\nҚонуннинг 26-моддасида хусусий бандлик агентликлари умумий манфаатларни ифодалаш ва ҳимоя қилиш мақсадида бирлашмаларини тузиш хуқуқига эгалиги белгиланади.\nХуллас, хусусий бандлик агентликлари аҳолини иш билан таъминлашдек долзарб давлат сиёсатини амалга оширишда муҳим бўғин бўлиб хизмат қилиши муқарардир.\nМазкур қонун жамият ва халқимиз хаётида катта аҳамият касб этади.\n« Велосипедда дунё кезганлар


Йўлларимиз равон бўлса, турмушимиз фаровон бўлади - AmuNews.uz - энг сўнгги янгиликлар\nКейинги йилларда мамлакатимизда шаҳар, овул ва маҳаллаларни ободонлаштириш, янги уй-жой ва бошқада маъмурий, маиший объектлар қурилишларини жадаллаштириш орқали аҳолига қулайликлар яратиш юзасидан кўламли ишлар амалга оширилмоқда. Албатта, бундай янгиланишларни равон йўлларсиз тасаввур этиб бўлмайди.\nШу боис туман Йўллардан фойдаланиш унитар корхонаси учун ҳам 2018 йилда бажарилиши лозим бўлган катта вазифалар белгилаб берилган.\nЖумладан “4р 181” “Қипчоқ пр – Манғит ш. – Туркманистон Pеспубликаси чегараси” Pеспублика аҳамиятидаги автомобиль йўлининг 3 км. қисмини тўла таъмирлаш ишлари учун 2018 йилга 7,9 млрд. сўм ажратилган бўлиб, шу кунгача 4,2 млрд. сўмлик иш бажарилди.\nЖорий йилнинг шу кунигача маҳаллий аҳамиятдаги автомобиль йўлларини жорий таъмирлаш ишлари учун 507,7 млн. сўм ажратилган бўлиб, 8 ой давомида 349,6 млн. сўмлик иш бажарилди.\nЖумладан, «4 к 32 а» автомобиль йўлида 1,56 км. узунликдаги пиёдалар йўлакчасида тупроқ ишлари бажарилди ва «4 н 96» автомобиль йўлида 0,15 км. узунликдаги пиёдалар йўлакчаси таъмирланди, «4 к 46» автомобиль йўлининг 0,3 км. узунликдаги ёқа қисми чақиқ тош билан мустаҳкамланди, йўл белгилари алмаштирилди, автобекат қурилди.\nШунингдек, маҳаллий аҳамиятдаги автомобиль йўлларини сақлаш ишлари бўйича салкам 516 млн. сўмлик, Pеспублика аҳамиятидаги автомобиль йўлларини жорий таъмирлаш ишлари учун 6 млрд. сўмликдан ортиқ, Pеспублика аҳамиятидаги автомобиль йўлларини ва Қипчоқ пантон кўпригини сақлаш мақсадида 603 млн. сўмликдан ортиқ ишлар амалга оширилди.\nТуман ҳудудидаги ички йўлларни ягона буюртмачи инжиниринг компанияси ҳисобидан жорий таъмирлаш ишлари учун давлат дастури бўйича жорий йилга 483,6 млн. сўм ажратилган бўлиб, шундан 8 ой давомида 185,6 млн. сўмлик иш бажарилди.\nТуман ҳудудидаги давлат дастурига киритилган “Минтақавий йўлларга буюртмачи хизмати” ҳисобидан жорий таъмирлаш ишлари учун 2018 йилга 1 млрд. 314,8 млн. сўм ажратилган бўлиб, 8 ой давомида 411,2 млн. сўмлик ишлар бажарилди.\nАйни кунларда туманнинг “Обод қишлоқ” дастурига киритилган “Қипчоқ” шаҳарчаси ва Назархон овулидаги йўлларни таъмирлаш ишлари жадал суръатлар билан олиб борилмоқда. Бу ҳудудларда 2018 йилнинг 8 ойи давомида 554 млн. сўмлик таъмирлаш ва йўлларга шағал-қум аралашмаларини ётқизиш ишлари амалга оширилди.\nБизнинг корхонамиз жамоаси мавжуд имкониятлардан унумли фойдаланиб, эл-юртимизнинг янада обод бўлишига, йўлларимизнинг янада равон бўлишига ўзларининг муносиб ҳиссаларини қўшади.\nАнвар КАМОЛОВ, туман Йўллардан\nКЎНГЛИМИЗ АЛЛОҲДА, ҚЎЛИМИЗ ИШДА БЎЛСИН!


Таваллуд топган сана: 1513 йил\nВафот этган сана: 6 may 1550 йил\nАбдулазизхон (1513-1550) – Шайбонийлар сулоласидан бўлган Бухоро хонлигининг олтинчи ҳукмдори. 1540-1550 йиллар ҳукмдорлик қилган.\nАбдулазизхон Убайдуллахоннинг катта ўғли бўлган, у 1513 йилда Бухорода туғилган. У отаси Убайдуллахон томонидан мағлуб этилган Астрабодда 1526-27 йиллар мобайнида хокимлик қилган. Абдулазизхон отаси Убайдуллахон билан биргаликда 1529 йили Хуросонда Шох Тахмаспага қарши уруш қилган.1535-36 йилларда Убайдуллахонга тегишли армияга қўмондонлик қилиб, Хоразмга юриш қилади ва 1538 йилда уларни мағлуб этиб, Ургенчда Хоразм давлатини бошқаради. Бир қанча муддат бошқариш вақтида Хуросондан Дин Мухаммад Султон қўшини билан Хоразмга келиб, Абдулазизхонни Бухорого ҳайдаб юборади.\n1540 йили Убайдуллахон оламдан ўтади ва тахтга Кучкунджи Абдулла Хон ўтиради, лекин у оз муддат тахтга эга қила олади. Унинг ўлимидан сўнг давлат икки ҳукмрон бошқарувига ўтади. Бухорода Убайдулла Абдулазизхон ва Самарқандда Кучкунджи Абдулла Хон ўғли Абдулатифхон ҳукмронлик қилади. Абдулазизхон Абдуллахонни эса хон сифатида тан олмайди. Улар ўртасидаги келишмовчиликни Жубайра шейхлари ҳал қилиб беришади. Шундай қилиб, Шайбонийлар сулоси даврида давлат икки ҳукмронликни бошидан кечиради, бу ҳолат 1550 йиллар ўрталаригача давом этади.\nАбдулазизхон ҳукмдорлик пайтида давлатда халқ солиғини камайтиради ва иқтисодий ислоҳотларни амалга оширади.\nУ бошқа чет давлатлари билан ҳам алоқалар ўрнатади, жумладан Усмонийлар империяси ва Хитой билан алоқаларни мустаҳкамлайди.\nАбдулазизхоннинг манавий маърифий ишлар бўйича устози Жалол шайх бўлиб, бу йўналишдаги ишларни анчайин ривожлантиради. Натижада Ўрта Осиёда энг катта Кутубхона вужудга келади. Ўша йилларда давлатда Фан, таълим, иқтисод соҳалари ривожланиб борган. Абдулазизхоннинг ўзи хам қобилиятли шоирлардан бўлиб тюрк тилида Азизи тахаллуси остида шеърлар ёзган.\nАбдулазизхон 1550 йили 16 май куни Бухорода оламдан ўтади. Унинг жасади отасининг ёнига Мир Араб мадрасасига дафн этилган.


Динимизнинг ўзига хос хулқини биласизми?\nРасулуллоҳ соллаллоҳу алайҳи васаллам бундай деганлар: “Ҳеч шубҳа йўқ, ҳар бир диннинг ўзига хос хулқи бор. Ислом динининг ўзига хос хулқи ҳаёдир”. Ҳаё – кишини инсоний ахлоққа тўғри келмайдиган ҳар қандай нарсадан тийилишга ундовчи сифат. Ҳаё хижолат чекиш, истиҳоладан фарқ қилади. Чунки хижолат чекиш ҳамиша ҳам ижобий хислат ҳисобланмайди. Баъзан у салбий оқибатларга ҳам сабаб бўлиши мумкин.\nҲаё бир вақтнинг ўзида жоиз бўлмаган иш ва сўзлардан қайтаргани каби, яхши ишларга ундовчи ҳамдир. Бу гўзал хислат одамлар орасида ҳам, ўзи ёлғиз қолганида ҳам эгасининг иккиюзламачилик қилишига йўл қўймайди. Пайғамбаримиз соллаллоҳу алайҳи васаллам: “Ҳаёнинг ҳаммаси яхшидир”, деганлар.\nҲаё инсоннинг икки дунёси, шунингдек, атрофидагилар учун ҳам фойдали фазилат. Уламоларимиз ҳаё ҳақида: “Ҳаё ёмон, қабиҳ иш ва қилиқларни тарк этишга ундайдиган, ҳақдор кишининг ҳақига путур етказишдан қайтарадиган яхши сифатдир”, дейишган.\nИмонимизнинг бир бўлаги – ҳаё биздан узоқлашиб, бегонасираб кетишига йўл қўймайлик.\n1618 марта ўқилди\nҲаё ва андиша,\nДругие материалы в этой категории: « Тавба қилган бахтлидир\tЯхшиларнинг юзи ҳамиша ёруғ »


09 март 2021, Тошкент вақти: 06:47\nЎзбекистон давлатчилиги тарихида илк маротаба ўтказилаётган профессионал парламент сайловлари, хусусан, сайловолди жараёнида оммавий ахборот воситаларининг ўрни ҳақидаги ушбу мақолада муаллиф, жумладан, бундай ёзади: “Ҳали мамлакатимизда парламент сайловлари бошланишига бир неча ой борлигига, сайловолди ҳаракатлари бошланмаганига қарамай, баъзи халқаро ташкилотлар, хориждаги айрим оммавий ахборот воситалари Ўзбекистонда бўладиган парламент сайловлари ҳақида ўз хулосаларини эълон қилиб қўйибди. Уларнинг фикрича, декабрда бўладиган сайловлар нодемократик тарзда ўтар эмиш. Гўё Ўзбекистонда демократик сайловлар ўтказишга шароит йўқ эмиш. Мамлакатимиз сайлов қонунчилиги демократик асосларга эга эмас эмиш. Бу даъволарнинг асоссизлигини мамлакатимизда олиб борилаётган ишлар билан танишган ҳар бир киши дарҳол ҳис қилиши мумкин ” .\n“Ҳуррият” мустақил газетасининг 21 июлдаги сонида журналист Собиржон Ёқубовнинг “Бепул... пуллик хизмат” сарлавҳали мақоласи эълон қилинди. Сўнгги йилларда Ўзбекистонда тиббий хизмат тизимида олиб борилаётган ўзгаришлар хусусида мулоҳаза юритган журналист қуйидагиларни ёзади: “Ўрнатилган тартиб-қоидага мувофиқ, соғликни сақлашнинг бирламчи тизими аҳолига хонадонларда ҳам ёрдам кўрсатишга мажбур. Бироқ ўрганилган шифо масканларининг 40 фоизи ўз мажбуриятини бажармагани кишида ташвиш уйғотади. Мамлакатимизда биринчи маротаба ташкил этилган мониторинг қишлоқ ва шаҳарлардаги тиббий муассасалар ўртасидаги фарқ анчайин катта эканини кўрсатади. Айнан ана шу тафовут туфайли ҳам имтиёзли гуруҳ фуқаролар қонуний ҳуқуқларидан фойдалана олмай, ўз чўнтакларидан қўшимча сарф-харажат қилишга мажбур бўлмоқдалар ” .\n“Моҳият” газетасининг 23 июль кунги сонида журналист Турсунхўжа Азлархоновнинг “Гўмма”нинг “Гумма”дан фарқи бор” сарлавҳали мақоласи чоп этилди. Муаллиф Тошкент шаҳрида кенг тарқалган, хамирли маҳсулот “Гумма”нинг ёзилишида хато борлиги ҳақида ёзади: “Гумма тери остида ёғ қаватдан ҳосил бўладиган тугундир. Унинг “гумма” деб аталишига сабаб тугун - шиш ёрилгандан кейин ундан суюқлик чиқади. Гумманинг катталиги ёнғоқдай келиб, пайпаслаб кўрилса, қўлга қаттиқ тегади. Бу гумма - заҳм гуммаси, юмшагач ёрилади. Демак таомимизнинг номи гумма эмас”гўмма” экан. Атиги “у” ҳарфининг тепасидаги биттагина тутуқ белгиси фаҳмсизлик билан тушириб қолдирилса, сўзнинг маъноси бутунлай ўзгараркан. Зеро, савод фақат зиёлиларга эмас, гўммафурушга ҳам керак экан” .\n“Ўзбекистон адабиёти ва санъати” газетасининг 23 июль кунги сонида журналист Ф.Маҳкамовнинг “Яшарган Турон” сарлавҳали мақоласи чоп этилди. Муаллиф Тошкентнинг Эски шаҳар қисмида жойлашган “Турон” илмий-универсал кутубхонасининг қайта таъмирдан чиққани ва у ерда ҳозирда мавжуд бўлган қулайликлар ҳақида тўхталар экан, жумладан, бундай ёзади: “Кутубхонада компьютер ва Интернет хизматидан фойдаланиш учун шароитлар яратилган. Китобхонлар шу ернинг ўзидан туриб Интернет тармоғи орқали бошқа кутубхоналар билан уланиб, зарур маълумот олишлари мумкин. Ўз навбатида, “Турон” кутубхонасининг веб-сайти ҳам мавжуд. Кутубхона фонди ҳозирда 400 000 дан ортиқ китобни ташкил этмоқда” .\nЭслатиб ўтамиз, кутубхона 1913 йилда Мунавварқори Абдурашидхонов, Абдулла Қодирий, Абдулла Авлоний, Чўлпон, Маннон Уйғур каби машҳур шахслар томонидан ташкил этилган.


Galaxy S9 ва S9+ савдосида муаммолар кузатилмоқда - Terabayt.Uz\nLenovo Ideapad 510 (Intel i7-7500U GeForce)\nMeizu C9 16GB, Black\nGalaxy S9 ва S9+ савдосида муаммолар кузатилмоқда\nSamsung компаниясининг янги флагманлари – Galaxy S9 ва S9+ сотувга чиқарилганда яхши старт олганди. Аммо, биринчи кун яхши сотилгани билан, кейинроқ талаб пасая бошлади. Буни биринчи бўлиб, Жанубий Кореядаги тармоқ операторлари пайқашди, энди эса таҳлил компаниялар янги қурилманинг дунё бозоридаги мавқеи борасида яхши башоратни айтишмаяпти.\nEugene Investment & Securities таҳлилчиси Ли Сын У’нинг (Lee Seung-woo) таъкидлашича, 2018 йилда Samsung савдога 30 миллион дона атрофида Galaxy S9 ва S9+ чиқаради. Бу, сўнгги беш йил давомида энг ёмон натижа. Таққослаш учун олиб қарайдиган бўлсак, флагманлар оиласига кирувчи Galaxy S8’дан ўтган йили 41 миллион дона сотилган эди. Galaxy’нинг ушбу янги авлодлари учун савдо кўрсаткичи 43 миллионта бўлади дейилаётган эди, лекин қаердадир хатога йўл қўйилган кўринади. Энди вазиятни фақат смартфонларни кенг қамровли қайта дезайнлаш ёки янги, ҳаммани қизиқтирадиган “устунлик” қутқариши мумкин. Миш-мишларга қараганда, кареялик гигант Galaxy S10 учун учталик камера ўрнатиш устида ўйламоқда, бундан ташқари, аппарат 2019 йилга келиб бармоқ излари сканерли дисплейга эга бўлади.\nЎҚИНГ: Samsung Galaxy Tab S4 тарихдаги бирорта планшетда йўқ инқилобий хусусиятга эга бўлади\nТаҳлилчиларнинг баҳо беришича, жорий йилнинг иккинчи чорагида Samsung Electronics кўрадиган даромад 500 миллиард вон (462 миллион доллар) атрофида бўлади, бу 2016 йилда бўлиб ўтган Рио Олимпиадаси арафасида кўрган даромаддан икки баробарга оздир. Бундай пасайишга нафақат компаниянинг мобиль қурилмалари бўлимида савдонинг кўнгилдагидек кетмаётгани, балки 2018 йилги футбол бўйича Жаҳон чемпионати ҳамда Осиё ўйинлари арафасида телевизорларига ҳам талаб ортмаётгани сабаб бўлмоқда.\nШунга қарамай, Samsung электроника йўналишидаги пасайишни DRAM хотиралари савдоси ёрдамида қоплаб олиши мумкин, чунки ушбу маҳсулот борган сари қимматлашиб бормоқда.\nЎҚИНГ: Динамиксиз смартфон: у қандай бўлади?\n#Galaxy S9 #Samsung #янги смартфонлар #Galaxy S9+


Ўзбекистонлик Россияга келиб ишламоқчи бўлган меҳнат муҳожирларига маслаҳатлар! — Фойдали мақолалар — Maslahatim.uz\nСАЁҲАТ ТУРФА ОЛАМ\n19/03/2017 Маъмурият 10 комментариев муҳожир, россия, тажриба, фойдали маслаҳат\nМана бир ой ўтиб ўтмай Ўзбекистондан Россияга келувчи меҳнат муҳожирлари сони кескин кўпаяди.\n1. -20 25минг рубл миқдорида маблағ бўлсин!\n2. -Иложи борича танишингиз бўлсин!\n3. -Рус тилидан оз моз хабардор бўлинглар!\n4. -Албатта бирор ҳунарни эгаси бўлиш керак!(бу энг асосийси)..\n5. -Ҳеч қачон полиция, қўриқлаш(охрана) ходимларидан чўчиманглар! Уларнинг ваколати чегараланган! Дадил ҳақ ҳуқуқингизни талаб қилинг.\n6. -Россияда полиция Прокуратура ёки СК(Следственный Комитетдан жуда қўрқади) пул талаб қилиб, бўлимга олиб кетаман деб қўрқитса, -«Устингдан шикоят ёзиб бераман» деб дадил гаплашинглар!\n7. -Иложи борича ҳужжатларни жой жойида қилиб олинглар!\n8. -Барча полиция бўлимларига видеокамералар ўрнатилган. Бўлимга олиб борсалар иложи борича камера олаётган майдон чегарасида бўлишга ҳаракат қилинглар!\n9. -Фалон пулга ҳужжат қилиб бераман деган ўзбек-тожикларни яхшилаб суриштиринглар. Улар орасида фирибгарлар кўп!\n10. -Бирор бир муаммога учрасангиз, кўпчилик кирадиган масжидлардан доимо ўзбекистонлик ватандошни топиб ёрдам сўрасангиз бўлади. Кўплаб шаҳарларда ўзбек диаспоралари яхши ишламайди.\n11. -Иш топганингиздан сўнг, хоҳ ташкилот бўладими, хоҳ жисмоний шахсми АЛБАТТА бир варақ қоғозга бўлса ҳам шартнома тузиб олинглар. Россияда шартнома, тилхат ва бошқа ҳужжатлар Ўзбекистондан фарқли равишда нотариал тасдиқдан ўтиши шарт эмас!!! Қонуний кучга эга.\n12. -Ижара уйи олсангиз олдиндан риелторларга пул берманг. Аввало шартнома тузинг. Паспортини кўриб, шартномага ёзинг.\n13. -Бирор бир ҳужжатни айниқса Россияни паспортини фалон пулга қилиб бераман деган одамларга ишонманг!!! Россияни паспортини ҳеч ким пулга қилолмайди!!! Сохта ҳужжатга Россияда жиноий иш очади!\n14. -Чегарага бориб паспортингга муҳр(печат, кирди-чиқди) қилиб олиб бориб келаман деганларга ишонманг! Сохта муҳр уриб беради. Муаммо устига муаммо булади. Эринмай узингиз бориб келинг! Иложи борича 3-4 киши ўзаро аҳил, бир биридан ёрдамини аямайдиганлар ютади.\n16. Кўп қаватли уйдан ижарага кўпчилик бўлиб яшаётганлар диққатига! Ичкиликбозлик қилиб, тўполон қилсангиз, маҳаллий халқ зудлик билан полиция чақиради! Ким чақирганини хам билмай қоласиз. Тинч, осойишта яшасангиз биров тегмайди.\n17. Россияда ҳамма йирик шаҳарлар хар хил. Ўзбеклар: Самара, Саратов, Уфа, Астрахан, Оренбург, Козон, Москва, Новосибирск, Красноярск, Санкт-Питербург. Ниж.Новгород шаҳарларида кўп! Уляновск, Рязан, Владимир, Иванова, Кавказ томонлардаги шаҳарлар анча камбағал. Сочи ва Кримда катта қурилишлар кетяпти.\n18. -Яна бир гап.. Ўзбекистонлик расво одамлар ҳам бор улар ҳам кўп. Айниқса Москва ва Питерда. Ўзларича рекет гуруҳлари тузиб олган. Лекин уларнинг умри қисқа. Қўшилиб қолишдан эҳтиёт бўлинглар. Россияда 90- йиллардаги каби рекет йўқ! Ҳамма шаҳарларда осойишталик. Қўрқмай дадил бўлиб тўғри юриб тўғри яшаб, ишласангиз мақсадингизга етасиз. Баъзи бирлар 3-4сўм пул топгач ҳаром йўлларга юра бошлашади. Оқибат албатта бир муаммога дучор бўлишади. Ўзаро аҳил бўлиб, бир бирингизни қўллаб ишласангиз ҳаммаси яхши бўлади! Барча шаҳарларда диёнатли, инсофли ватандошлар бор. Маҳаллий халқ билан оддий, тўғри муомала қилсангиз улар ҳам яхши муомалада бўлади.\nЭнг муҳими дадил бўлиб Аллоҳдан сўраб, Ўзига таваккал қилиб келинглар!\nЮқоридаги маслаҳатлар шахсий тажрибаларимга асосланиб ёзилди. Қўшимча савол, таклифлар бўлса комментда ёзарсизлар.\n© Агзам Абдуллаев\n← Эринг урдими? Нега ахир? Нега уради? Ҳааа, телефонини титганмидинг?\nЯпония мактабларидаги ноодатий қоидалар: →\nЎзбекистонлик Россияга келиб ишламоқчи бўлган меҳнат муҳожирларига маслаҳатлар!: 10 комментариев\n19/03/2017 в 4:53 пп\n19/03/2017 в 5:06 пп\nХамма гаплари тугри..)\n19/03/2017 в 10:25 пп\nЯхши ва тугри маслахатлар….\nРАХМАТ ЭЪТИБОР УЧУН СИЗГА….\n19/03/2017 в 11:06 пп\n21/11/2017 в 12:43 дп\n20/03/2017 в 3:32 дп\n20/03/2017 в 10:31 дп\nШунака одамлар купайсин узи бумийди узокка бориб ишлаш кийинде яна апирисни кулига тушса депресияга тушиб колиш хеч гап эмас кийин …\n20/03/2017 в 7:05 пп\nМусофирчилик осон эмас.\n21/04/2017 в 11:33 дп\nбир киши фирма оркали рассияни астрахан шахрига консерива заводига ишга олиб кетяпти. махалладан справка паспорт копия 3700 рублдан пул йигяпти кейин силарга15 кунда заводдан шартнома ва 200доллардан аванс келади деяпти ойлигини кунига 1280 рублдан деяпти шунга ишонса буладими\n30/08/2017 в 9:36 пп


Ўзбекистонда камбағалликни қисқартириш илмий маркази ташкил этилади – O'zbekiston Milliy paralimpiya qo'mitasi\nЎзбекистонда камбағалликни қисқартириш илмий маркази ташкил этилади\nЎзбекистонда камбағалликни қисқартириш ва аҳоли фаровонлигини ўрганиш илмий маркази ташкил этилади. Бу ҳақда 2020-2021 Иқтисодиётда таркибий ислоҳотларни тиклаш ва давом эттириш юзасидан чора-тадбирларни амалга ошириш бўйича «Йўл харитаси»да айтилган.\nҚайд этилишича, Иқтисодий тараққиёт ва камбағалликни қисқартириш вазирлиги ҳузуридаги Прогнозлаштириш ва макроиқтисодий тадқиқотлар институти негизида Ўзбекистонда «Камбағалликни қисқартириш ва аҳоли фаровонлигини ўрганиш» Илмий марказини ташкил этиш мўлжалланмоқда.\nБажариш муддати – 2020 йил октябрь, ижро учун масъуллар – Иқтисодий тараққиёт вазирлиги, Иқтисодий тадқиқотлар ва ислоҳотлар маркази, Прогнозлаш-тириш ва макроиқтисодий тадқиқотлар институти. Молиялаштириш манбаси – бюджет маблағлари.\nТаъкидланишича, бу борада норматив-ҳуқуқий ҳужжат лойиҳаси ишлаб чиқилади. Унда камбағалликни қисқартириш масаласида илмий-услубий ва илмий-тадқиқот ишлари базаси такомиллаштирилиб, туман (шаҳар) миқёсида таклиф ва тавсиялар ишлаб чиқиш назарда тутилади.\nДавлат комиссияси имтиёзли асосда талабаликка қабул қилинганларни тасдиқлади, улар орасида спортчилар ҳам бор\nДунёдаги вазият: Британия тестларни таҳлил қилишга улгурмаяпти, Европада вазият кескин ёмонлашмоқда


Ўзбекистон ва Марказий Осиё: Яқин Шарқдаги жангарилар тақдири нима бўлади? - BBC News O'zbek\nФото муаллифлик ҳуқуқи JOHN MOORE/GETTY IMAGES\nСурияда қарийб 8 йилдан бери давом этаётган урушда ҳукумат кучларига қарши турли жангари гуруҳлар жанг олиб бориб келишади.\nУлар қаторида Марказий Осиё давлатларидан бўлган минглаб инсонлар ҳам ИШИД ва бошқа жангари гуруҳлар сафларига ёлланишади.\nБу жангарилар мазкур амалларини, ўз таъбирларида, ҳижрат, дея аташади ва мақсадларини умумиятла "зулм остидаги диндошлари"га ёрдам бериш истаги билан изоҳлашади.\nСўнгги йилларда президент Башар ал-Асад қўшинлари Россия ҳарбийлари кўмагида жангари гуруҳларга бой берилган минтақаларни қайта эгалламоқда.\nБу ҳарбий амалиётлар оқибатида минглаб инсон, асосан аёллар ва ёш болалар бошпанасиз қолмоқда ва махсус лагерларга кўчирилмоқда. Жангари гуруҳ аъзолари - эркаклар эса ҳарбийлар тарафидан асир олинмоқда.\n2018 йил ўрталарида Сурия, Ироқ ҳукуматлари ва АҚШ тарафидан дастакланувчи "Сурия Демократик кучлари" махсус баёнот билан чиқади.\n"Жусан" махсус амалиёти\nЖорий йилнинг 7-9 май кунлари "Жусан-2" амалиёти воситасида Сурия ва Ироқдан 230 нафар қозоқ фуқароси Қозоғистонга олиб келинади.\nМахсус амалиётнинг ўзи Америка Қўшма Штатлари ва "Сурия Демократик Кучлари" кўмагида амалга оширилади.\n"Жусан-1" амалиёти эса, шу йил бошида амалга оширилган.\nУлардан бири "Террорга қарши қўмита" республика жамоат бирлашмаси бўлади.\n"Сўнгги йилларда республиканинг турли ҳудудларида амалга оширилган террор хуружлари, фуқароларимизнинг нотўғри йўлларга кириб кетишлари оқибатида бундай жамоат ташкилотини тузиш эҳтиёжи туғилди. Бизнинг қўмитада ахборот-ташвиқот маркази, ноёб мутахассислар, умумий амалиёт шифокорлари ва катта тажрибага эга олимлар фаолият олиб боради", дейди суҳбатдошимиз.\nБу каби ташкилотлардан яна бири "Ҳуқуқ" жамоатчилик жамғармаси бўлади.\nЖамғарма "Жусан" махсус амалиётларида Суриядан Қозоғистонга олиб келинган аёл ва ёш болалар билан ишлайди.\n"Улар билан суҳбатлашар экансиз, бошидан кечирганларини эшитиб ачинасиз. Аввалига ўтмиши ҳақида гапиришни исташмайди. Уларга қўполлик қилмасдан, психолог, мутахассислар иш олиб борса, аста-секинлик билан барчасини, ўзларининг қандай орзулари борлигини айтишади. Биз уларга Ватанида ҳаётини қайта бошлашларига ёрдам берамиз. Агар, тадбиркорлик билан шуғулланмоқчи бўлса, грантлар ажратамиз. Болаларини ҳам ўқишларга жойлаштиришга кўмак кўрсатамиз. Январь ойида олиб келинган аёл ва ёш болаларнинг аксарияти ташкилотимиз кўмагида ҳозир одатий, яхши ҳаётга мослашганлар", дейди ташкилот раҳбари.\nҚозоғистон ортидан Тожикистон ҳам....\nУларнинг аксарияти ёши 1,5 - 15 оралиғида бўлган қизлар бўлиб чиқишади.\nОлиб келинган болакайлар шаҳар ташқарисидаги "Варзоб" дарасида жойлашган "Ҳарангон" оромгоҳига жойлаштирилишади.\n"Уларни қариндошлари ўзларининг қарамоғига олиши мумкин. Агар, бундай одамлар бўлмаса, давлат болаларга ғамхўрлик қилади ва уларнинг жамият, таълимга интеграциялашуви учун барча чоралар кўрилади", деган Ҳабибуллозода журналистлар билан суҳбатда.\n"Эгизак қизларимдан бири кетган. У Туркияда 2014 йилдан бери ишлаётган эди. Кейин Сурияга борганини билдик. Узоқ вақт биздан яширди. Қизимни олиб келишга ёрдам беринглар. Боласи ҳозир 4-синфда ўқияпти. У мактабга боришдан аввал кетган", дейди оналардан бири Нуржан Давлатжонова.\nБишкекдаги "Қилим шами" нодавлат ҳуқуқ ташкилотининг раҳбари Азиза Абдирасулова Ироқ ва Суриядаги қамоқ ҳамда лагерларда ушлаб турилган қирғизистонликларни давлат томонидан қайтаришнинг бошқа механизмлари ҳам бор, деб ҳисоблайди.\n"Уларни олиб келиш учун давлат тезда ҳаракат қилиши керак. БМТ, "Қизил Ҳоч" каби ҳалқаро ташкилотларга чиқиб, у ерларда сақлаб турилган фуқароларининг тақдири ҳақида билиб беришни сўраши лозим. Чунки бу ташкилотларининг уруш бўлаётган давлатларда тутқунликда бўлган одамлардан хабар олиб, ҳар икки тарафга мурожаат қилишга ҳаққи бор. Аёллар бир умрга қамалса ҳам, ҳеч бўлмаса, уларни ўлим жазосига тортилмаслигига сабабчи бўлиб қолишимиз керак. Шунингдек, у ердаги болаларнинг келажакдаги тақдири ҳақида ўйлашимиз лозим. Аёллар алданибми, ўз хоҳиши билан кетганми, нима бўлган тақдирда ҳам, улар бизнинг фуқароларимиз, уларга кўмак кўрсатишимиз керак", дейди ҳуқуқбон.\nСуриядаги "Тавҳид ва Жиҳод катибаси" асосан ўзбеклардан иборат эканига ишонилади.\nЖорий йилнинг апрель ойида Суриядаги "Ҳаёт Таҳрир аш-Шом" гуруҳи билан бирга ҳаракат қилувчи асосан ўзбеклардан иборат "Тавҳид ва Жиҳод катибаси"га янги раҳбар тайинланганига оид хабарлар ўртага чиққан.\nАсл исм-шарифи Сирожиддин Мухторов бўлган қўмондон ўз ихтиёри билан лидерликдан кетгани ва ўз ваколатларини "Абдулазиз" исмли шахсга топширгани айтилади.\nАбу Салоҳ 2014 йилда "ал-Қоида" тармоғига байъат келтирганини эълон қилган.


«Самарқанд миллионлик шаҳар бўлади» – Эркинжон Турдимов\n«Самарқанд миллионлик шаҳар бўлади» – Эркинжон...\nСамарқанд шаҳридаги Ёшлар марказида «Хоким, вазир ва ёшлар учрашуви» бўлиб ўтди.\nУчрашувда вилоят ҳокими Эркинжон Турдимов узоғи билан йил охирига қадар, балки ундан олдинроқ Самарқанд аҳолиси бир миллиондан ортиқ шаҳарга айланишини маълум қилди.\nШу ўринда Эркинжон Турдимов Қозоғистонни мисол қилиб келтирди. Ўзбекистондан аҳолиси икки барвар кам бўлса-да, 3та миллионли шаҳри бор – Олма-Ота, Астана ва Чимкент. Бизда эса битта – Тошкент», — қайд этган ҳоким.\nҲуқуқ бугун, 12:32\nҲуқуқ 24/06, 08:06


Туркистон давлат университети-ЎзМУ - Ўзбекистон миллий университети\nТуркистон халқ университети салкам икки йил давомида расмий андозадаги университет даражасига ўсиб ўтди. Туркистон ҳукуматининг 1919 йил декабрдаги қарори билан у Туркистон давлат университети (ТДУ) мақомига эга бўлиб, янги босқичга қадам қўйди. Бу бевосита Туркистон ва Россия ўртасидаги муносабатлар ривожидаги ўзгаришлар натижаси эди. Тошкентда университет очилишига Туркистондан Россияга 1917 йил августда шаҳар Думаси раиси М.М.Сосновский бошлиқ биринчи ва 1918 йил апрелда профессор А.А.Семенов раҳбарлигидаги иккинчи махсус делегацияни Россия Муваққат ва совет ҳукуматлари қўллаб-қувватлаб, уларга ёрдам бердилар. 1917 йилда Россия Муваққат ҳукуматининг Халқ Маорифи вазири, ундан сўнг совет ҳукуматининг Маориф Халқ комиссарлиги Тошкентда университет очиш учун маълум ташкилий ишларни амалга оширди.\n1918 йил июнда Санкт-Петербург ва Москва шаҳарларида иккита Ташкилий бюро тузилиб, улар шу йилнинг кузида гидротехника ва ирригация соҳаси мутахассиси профессор И.Р.Александров раҳбарлигидаги Туркистон университетининг Москвадаги Ташкилий қўмитаси таркибига Москва ва Санкт-Петербургдаги турли соҳа олимлари жалб этилди. 1919 йил август ойига келиб Туркистон университетининг Россиядаги ташкилий тузилмаси муайян шаклга эга бўла борди. 1919 йил 30 август куни Туркистон университети профессор-ўқитувчиларининг умумий йиғилишида университет раҳбариятига сайлов бўлиб, унда проф. Н.А.Димо ректор, проф. А.Э.Шмидт проректор этиб сайланади. Туркистон университетининг иккинчи қаноти Санкт-Петербург ва Москва олий ўқув юртлари профессор-ўқитувчилари асосида мана шу кўринишда Москвада ташкил топди. Унинг биринчи қаноти эса бу пайтда Тошкентда фаолият кўрсатмоқда эди. Эндиги вазифа шу икки қанотни ўзаро бирлаштириш асосида университетни кучайтиришдан иборат эди. Шундан сўнг Москвадан бирин-кетин бешта поезд Тошкентга жўнатилади. Университетнинг Тошкент ва Москва қисмларининг бирлашиши тўққиз ойга чўзилади.\nСоветлар ҳукмронлиги даврида бутун Ўзбекистон тарихи каби ТДУ тарихи ҳам сохталаштирилди. Коммунистик мафкура тарихда бўлмаган «тарих»ни ўйлаб топди. Шунинг учун давлат аҳамиятига эга бўлган ҳужжатлар ҳам мантиққа зид мазмунга эга бўлди. Мана шулардан бири Россия Совет Федератив Социалистик Республикаси (РСФСР) Халқ Комиссарлари совети раиси В.И.Ленин 1920 йил 7 сеитябрда имзолаган, Тошкентда Туркистон давлат университетини ташкил этиш ҳақидаги декрет бўлди. Бу декрет “Известия” гезетасида 11 сентябрда эълон қилиниши биланоқ, Тошкентда унга нисбатан таажжуб ва, ҳатто, норозилик пайдо бўлади. Биринчидан, декретнинг биринчи бандида “Тошкент шаҳрида университет таъсис этилсин” дейилишининг ўзи одоб ва холислик жиҳатидан ноўрин эди. Чунки бу пайтда Тошкентда Туркистон университети расман ташкил топиб, фаолият юритаётган эди. Шунинг учун ҳам Туркистон АССР Халқ Комиссарлари Совети 1920 йил 25 сентябрда қарор қабул қилиб, унда “Марказда эълон қилинган декрет Туркистон Республикаси конституциясига зид” эканлигини кўрсатди. Иккинчидан, декретнинг иккинчи бандида: “Туркистон давлат университети бевосита РСФСР Маориф Халқ Комиссариати тасарруфида бўлади”, деб айтилган бўлса-да, университет амалда унинг тасарруфига ўтмади. Учинчидан, декретнинг учинчи бандида: “Университетнинг маблағ таъминоти шу комиссариат сметасидан ажратилади”, деб кўрсатилган бўлишига қарамай, РСФСР университетни маблағ билан таъминламади. РСФСР декретидан кейин ҳам ТДУ маблағ билан ерли ҳукумат томонидан таъминланди. Масалан, 1921 йил 17 сентябрда Туркистон Халқ Комиссариати қуйидагича қарор қабул қилади: “Туркистон давлат университети тиббиёт, қишлоқ хўжалиги, техника, ижтимоий, педагогика, ишчи ва ҳарбий факультетлардан иборат таркибда талабаларнинг умумий сони 3500 дан оширилмай, яшаб қолиши зарур деб топилсин...”\n1920 йил 15 октябрда илмий кенгашларнинг бирлашган йиғилишида ректор сайловини ўтказишда келишмовчилик юз беради. Шу сабабдан сайлов кечиктирилиб, Г.НЛерданцев (Тошкент) ва Н.А.Димо (Москва) – икки ректор тенглик асосида университетга раҳбарлик қиладиган бўлади. Шу тариқа университетда «икки ҳокимиятчилик» шаклланади. Бундан ташқари, коммунистлар ўз мафкураси ҳукмронлигини ўрнатиш, сиёсий ва маъмурий раҳбарликни қўлга олиш учун бошлаган ҳаракат ҳам университетдаги вазиятни анча мураккаблаштиради. Уларнинг кураш ҳаракати талабалар таркибини “йўқсиллаштириш”, “буржуа олимлари”ни эса коммунистик дунёқарашга бўйсундириш байроғи остида бўлди.\n1920 йил 15 декабрда университет ректорлигига иккинчи марта бўлган сайловда коммунистик диктатурага қаршилик кучайди. Комячейка университет ректори лавозимига проф. Н.А.Димони таклиф этади. Аммо кўпчилик унинг номзодини қўлламайди. Шундан сўнг 19 декабрда ректорликка учиичи марта сайлов бўлиб, В.Б.Буш ректор, Н.И.Лебединский ва К.Т.Хурушчевлар проректор лавозимларига сайланадилар. Бироқ, бунга коммунистик фирқа ташкилоти ячейкаси раиси талаба Ф.АСолькин норозилик билдиради ва Халқ Маорифи Комиссарлигидан сайлов натижаларини тасдиқламасликни талаб этади. Ниҳоят, 26 декабрда коммунистларнинг тазйиқи остида ректорликка тўртинчи марта сайлов ўгказилиб, ректор лавозимига техника факультети талабаси 24 ёшли Ф.АСолькин сайланади.\n1920 йилдаги статистик маълумотга кўра, Туркистон давлат университетида олтита (тиббиёт, физика-математика, ижтимоий иқтисод, техника, тарих-филология ва ишчи) факультет фаолият юрита бошлаган. Жами талабалар сони 2671 нафар бўлиб, уларнинг орасида 24 миллат вакили бўлган: руслар – 1076, яҳудийлар – 368, арманлар – 83, ўзбеклар – 7 кишини ташкил этган.\n1921 йилнинг ёзида университетни тарихда биринчи бўлиб 12 нафар тиббиёт мутахассиси битириб чиқади. 1922 йилда ҳам университет битирувчилари фақат тиббиёт факультети талабалари бўлди. Бу йили 17 киши шифокор дипломини олди.\n1923 йилдан бошлаб мутахассисларга йўлланма беришда тиббиёт факультети ёнига қишлоқ хўжалиги, мелиорация муҳандислиги, маҳаллий хўжалик ва ҳуқуқ факультетлари ҳам қўшилади. Шу йили университетни 76 киши: 25 врач, 14 агроном, 8 муҳандис ва 32 ҳуқуқшунос битириб чиқади. Уларнинг кўпчилиги кейинчалик йирик олим ва мутахассислар бўлиб етишиб, элу юрт, фан оламига танилдилар. Масалан, тиббиёт факультетини 1922 йилда тугатган З.И.Умидова Ўзбекистондагина эмас, балки собиқ СССРда тиббиёт фани тараққиётига катта ҳисса қўшди. Иттифоқ Тиббиёт фанлари академиясининг мухбир аъзоси даражасигача кўтарилди.\nТуркистон давлат университети негизини ташкил этган физика-математика ва тарих-филология факультетлари 1921 йилга келиб Марказий Россия ҳукумати томонидан тугатилиб, уларнинг ўрнида (рус тили), табиий-тарих ва математика бўлимларидан иборат педагогика факультети ташкил этилди.\n1922 йилда физика-математика факультети қайта тикланди. Дастлаб иккита (математика ва тиббий) бўлим билан иш бошлаган факультет 1923 йилга келиб математика, физика, биология, химия ва геология бўлимларидан иборат таркибга эга бўлди.\nПедагогика факультети ташкил топиши билан республика Маориф Халқ комиссарлиги Тимирязев номидаги халқ маорифи институтини университетга ўтказишни мақсадга мувофиқ деб топади ва у ҳам факультетлараро институтлар кенгаши таркибига киритилди. Бу ўзига хос ўқув ва илмий-тадқиқот институтларииинг ўзаро бирлашуви университетда ўқув жараёни ҳамда илмий-тадқиқот ишлари ривожланишида маълум аҳамиятга эга бўлди. Факультетлараро институтлар кенгаши тузилиши билан университет ўқув жараёнидаги параллелизмга барҳам берилди, ўзаро мувофиклаштирилган, қатъий тартибга асосланган ўқув-илмий ишлар тизими пайдо бўлди.\nМосквада ҳарбий факультет шакллантирилган бўлса-да, Тошкентга унинг бирорта ҳам профессор-ўқитувчиси келмади. Шунинг учун ҳам қайтадан ташкил этилиб, 1920 йил 25 декабрдан иш бошлади. Унда 12 профессор, 40 ўқитувчи ҳарбий мутахассисликлардан 129 талабага дарс берди. Шўро ҳокимиятининг дастлабки йилларида бу каби ҳарбий мутахассисларни тайёрлаш ипш бопгқа олий ўқув юртларида ҳам синаб кўрилди. Аммо бу тажриба муваффақият қозонмади. Шунинг учун ҳам бу факультет 1922 йил июнь ойида тугатилди. Унинг профессор-ўқитувчи ва талабалари ҳарбий ихтисосликлар бўйича ташкил этилган махсус академияларга ўгказилди.\n1921 йилга келиб, ижтимоий иқтисод факультети РСФСРда жорий этилган номенклатура асосида ижтимоий фанлар факультети деб иомланди. Шу йили унда ерли миллат вакилларидан 42 кипш, жумладан, 12 нафар ўзбек ўқиди. Бу факультет ҳам узоқ умр кўрмади - 1924 йилда тугатилди.\nМаҳаллий хўжалик ва ҳуқуқ факультетини 1922 йилда – 32 киши, 1923 йилда – 39 киши битириб чиқади. Техника факультети 1921-22 ўқув йилида қурилиш муҳандислари, кон, механика, электромеханика ва гидротехника бўлимларига эга эди. 1922 йилда бу факультет мелиорация муҳандислари факультетига айланади. Унда сув ва мелиорация бўйича мутахассислар тайёрлаш белгиланди. Буни РСФСР Маориф Халқ комиссарлиги 1924 йил охирига келиб маъқуллайди. Шу йили факультет дастлабки етти муҳандисни тайёрлаб чиқаришга муваффақ бўлади.\nМелиорация муҳандислари факультети асосий эътиборни қишлоқ хўжалигини ва айниқса, пахтачиликни ривожлантириш учун зарур бўлган мутахассисларни тайёрлашга қаратади ва тез орада бу соҳада бир қадар муваффақиятга эришади.\nТуркистон Халқ университетининг асосий факультетларидан бири сифатида иш бошлаган қишлоқ хўжалиги факультетида марказдан мутахассис ва олимлар келиши билан агрономия, зоотехника, иқтисодиёт, биология бўлимларидан иборат тизим шаклланади. Бўлимлар қишлоқ хўжалиги ишлаб чиқаришини юксалтиришга қодир мутахассислар тайёрлаш билан бирга, дастлабки йилларданоқ ўз соҳаларида ечимини кутаётган илмий-тадқиқот ишларига ҳам қўл урдилар. Факультет таркибидаги 23 кафедра профессор-ўқитувчилари ўз педагогик фаолиятларини республика қишлоқ хўжалиги учун муҳим бўлган илмий-тадқиқот ва селекция-тажриба ишлари билан биргаликда олиб боришди. 1922 йилда бу факультетни биринчи марта 25 агроном битириб чиқади.\n1919 йил февралда очилган ишчи факультети вақт ўтиши билан кенгайди. Унинг талабалари алоҳида ижтимоий-сиёсий имтиёзларга эга бўлдилар. 1922 йил февралда Эски шаҳарда ишчи факультетининг мусулмон бўлими очилади. Шайхонтоҳур масжиди ёнидаги мадрасада иш бошлаган бу бўлимда фақат ерли миллат вакиллари ўқиши мумкин бўлди. Лекин улар ишчи факультетининг ҳақиқий талабаси бўлиши учун икки йил тайёрлов курсида рус тилини ўрганиши, шундан сўнг университетнинг бирор факультетига ўқишга кирши учун ишчи факультетида яна уч йил ўқиши лозим эди. Хуллас, мусулмонлар университетга киришлари учун икки поғонали беш йиллик тайёрлов босқичини ўтаб, ундан кейин олий малакали мутахассис бўлиш учун яна беш йил ўқиши керак эди.\nИшчи факультети тингловчиларининг сони йил сайин ўсиб борди. Улар 1920 йилда - 153 кишини, 1921 йилда - 368 кишини, 1922 йилда - 460 кишини, 1923 йилда 784 кишини ташкил қилди. 1921 йилда биринчи бўлиб 51 киши, 1922 йилда 60 киши битириб, университетнинг асосий факультетларига ўқишга кириш имкониягига эга бўлди. Уларнинг орасида 30 га яқин мусулмон миллатлари вакиллари, жумладан, 18 нафар ўзбек бор эди


14 Январь 09:09\nШундай қилиб, Қозоғистон Республикаси Бош давлат санитария врачининг қарори билан, савдо марказлари, савдо мажмуалари ва дам олиш кунлари бундан мустасно, спорт ва фитнес марказларида, йога марказларида, сузиш ҳавзаларида, сауналарда, ванналарда (эмлаш паспорти, намуна олинган кундан бошлаб 7 кундан ортиқ манфий натижа билан ПЗР тестининг мавжудлиги, мунтазам тиббий контрендикациялар ва охирги 3 ой ичида коронавирусдан тузалган шахслар) режимга чекловсиз кириш учун «яшил» хавфсиз мақомга эга бўлиши керак.\nҚабул қилинган чора-тадбирлар «Омикрон» коронавирусининг юқори тарқалиши ва юыиши тезлигига асосланган. Шуни таъкидлаш керакки, «Омикрон»нинг юқори частотаси, тарқалиши ва юқиши «Дельта» штаммидан 5 баравар юқори ва инфекциялар сони ҳар уч-тўрт кунда икки баравар кўпайиши мумкин.\nЭслатиб ўтамиз, Қозоғистонда коронавирус инфекцияси бўйича эпидемиологик вазият ёмонлашмоқда. Ўтган сутка давомида мамлакатда КВИ+ бўйича 9122 та ҳолат қайд этилган. Таъкидлаймизки, кўрилаётган чора-тадбирлар мамлакатдаги эпидемиологик вазиятни барқарорлаштириш, касалликлар сонининг кўпайиши хавфини камайтириш ва янада чекловчи чоралар қўлланилишининг олдини олишга қаратилган.


Россияда полициячи ва оиласини ўлдирганликда гумонланганлар озарбайжонликлар бўлиб чиқди\nХабарларга кўра, якшанба куни кечқурун гумонланувчилар жиноят жойига тергов эксперименти ўтказиш учун олиб келинган\nРоссиянинг Самара вилояти Сизрань шаҳар полициясининг собиқ бошлиғи Андрей Гошта ва унинг оиласининг беш нафар аъзосни ўлдирганлик айби билан қўлга олинганлар иқрор кўрсатмаларини бера бошлади, дея хабар қилмоқда рус матбуоти, Россия Тергов қўмитаси матбуот вакили Владимир Маркинга таянган ҳолда.\nТерговчилар илгари сурган асосий тахминлардан бири – босқинчилик версияси ўз тасдиғини топди, дея хабар қилди “Российская газета”. “Гап шундаки, тинтув натижасида босқинчилик пайтида ўғирлаб кетилган предметрлар, хусусан полиция ходими гувоҳномаси топилди”, дея иқтибос келтирди Маркиннинг сўзларидан газета.\nҚўлга олинганларнинг учаласи асли Озарбайжондан экани айтилмоқда.\nУндан аввалроқ гумонланувчилар Марказий Осиё давлатларидан бирининг фуқаролари экани иддао этилган хабарлар пайдо бўлган эди. Айрим хабарларда уларнинг икки нафари Ўзбекистондан келган ака-ука Александр ва Евгений Нуштаевлар экани иддао қилинди.\nХабарларга кўра, якшанба куни кечқурун гумонланувчилар жиноят жойига тергов эксперименти ўтказиш учун олиб келинган.\nСобиқ полиция бошлиғи Гошта ва беш нафар оила аъзосининг жасадлари 24 апрель куни Сизрань тумани Ивашевск қишлоғидаги ота-онасининг уйида топилган эди. Уларни арматуралар билан уриб ўлдиришгани хабар қилинган эди. Жиноятчилар 7 яшар қизни ҳам аяшмаган, лекин у тирик қолган ва оғир тан жароҳатлари билан касалхонага ётқизилган. Ҳозирча қизча кома ҳолатида қолмоқда.\nМаркиннинг баёнотига асосланган хабарларга кўра, гумонланувчиларни қўлга олиш операцияси 1 майга ўтар кечаси Самара вилоятида ўтказилган.\nМазкур ҳодиса юзасида Россия Жиноят Кодексининг 105-моддаси 2-қисми (бир ва ундан кўпроқ шахсни ўлдириш) ва 30-моддаси 3-қисми (бировнинг жонига қасд қилиш) бўйича жиноят иши қўзғатилди.\nРоссия Ички ишлар вазирлиги жиноятчиларни қўлга олишга ёрдам берувчи ҳар қандай маълумот учун уч миллион рубль мукофот эълон қилди.


ЗАЙТУН ЁҒИ ҲАҚИДА НИМАЛАРНИ БИЛАСИЗ? | Суғдиёна биринчи аёллар электрон журнали\nЗАЙТУН ЁҒИ ҲАҚИДА НИМАЛАРНИ БИЛАСИЗ?\nЗайтун ёғи таъм ва рангига қараб ажратилади. Ранги ва таъми зайтун мевасининг турига ва қай пайтда терилганига боғлиқ. Яшил рангли ёғни яшил зайтундан, тўқроқ рангдагиси эса қора зайтундан олинади. Ёғнинг тиниқ ёки тиниқмаслиги унинг таъм хусусиятларини ўзгартирмайди.\nБу ёғни қуруқ ва қоронғи жойда сақлаш лозим. Масалан, ошхона жавонида. Сақланиш муддати икки йил. Уни шиша идишда сақлаган маъқул, металл идишда сақламаслик керак. Барча ёғлар каби зайтун ёғи қуёш нурларини, намни, ўзгарувчан ҳароратни, хавони ёқтирмайди. Уни музлаткичда сақлашни ҳам масаҳат бермаймиз. Паст ҳаво ҳароратида таъми ўзгариши мумкин.\nЗайтун ёғини ишлаб чиқарилган кундан бошлаб 6 ой муддат ичида ишлатган маъқул. Олти ойдан сўнг секин-аста ўз таъм хусусиятларини йўқотиб боради. Шу сабабли харид қилганда ишлаб чиқарилган муддатига эътибор бериш керак. Зайтун ёғи ҳидларни ўзига тез тортиб олади. Шунинг учун ҳар доим қопғоғи қаттиқ ёпилган ҳолда сақланиши керак.\nҲатто, энг қиммат зайтун ёғини ҳам бир мартадан ортиқ қовуришда ишлатиш тавсия қилинмайди. Унда заҳарли моддалар пайдо бўлади. Twitter НравитсяSocButtons v1.5


Тошкентда онлайн назорат-касса машиналари тажриба лойиҳаси ишга туширилади\nСолиқ органлари бир иш кунида фискал модулни рўйхатдан ўтганлиги ҳақида хабарномани юборади.\nТОШКЕНТ, 22 фев - Sputnik. Тошкент шаҳрида онлайн назорат-касса машиналарини қўллаш бўйича тажриба лойиҳасини амалга ошириш чора-тадбирлари тўғрисидаги Ҳукумат қарори қабул қилинди. Бу ҳақда Адлия вазирлигининг расмий Telegram-каналида хабар қилинди.\nҚарорга мувофиқ, Тошкент шаҳрида онлайн назорат-касса машиналари (НКМ) тажриба лойиҳаси ишга туширилади.\nМазкур лойиҳа доирасида маҳсулотларни сотилган вақти ва жойини кўрсатган ҳолда маълумотларни солиқ органларига онлайн узатишни таъминловчи назорат-касса машиналари орқали тушумларни назорат қилишнинг автоматлаштирилган тизимини қўллаш режалаштирилмоқда.\nCC BY 2.0 / Pekka Tamminen / Seaside boulevard 30 years ago\nЎзбекистонда 478 та қишлоқларда ободонлаштириш ишлари учун 4,8 триллион сўм сарфланади\nМазкур таржрибада савдо ва хизмат кўрсатиш билан шуғулланувчи тадбиркорлар фискал модулни (уланган қурилманинг ҳисоблаш қувватини ишлатмаган ҳолда фискал маълумотларни криптографик ҳимоясини таъминловчи қурилма) рўйхатдан ўтказганидан сўнг ихтиёрий иштирок этиши мумкин.\nФискал модул зарур дастурий таъминот ва техник ресурслар билан беғараз берилади ҳамда тадбиркорларнинг шахсий маълумотлари ҳимояланади.\nФискал модулни рўйхатдан ўтказиш учун тадбиркорлар давлат солиқ органларига шахсий кабинетлари орқали мурожаат этади.\nТаъкидланишича, солиқ органлари бир иш кунида фискал модулни рўйхатдан ўтганлиги ҳақида хабарномани юборади. Тадбиркор беш иш кунида фискал модулни бепул олиб кетади.


Франция элчиси Бухородаги карвонсаройда ресторан очилиш режаси юзасидан ташвиш билдирди\n26 феврал 2021, Тошкент вақти: 11:46\nФранциянинг Ўзбекистондаги элчиси Виолен де Вильмор бош вазир ўринбосари Азиз Абдуҳакимов билан учрашув чоғида ўз мамлакати Бухоронинг тарихий қисмида жойлашган маданий обидалар бўйича маҳаллий расмийлар режаси юзасидан хавотир изҳор қилди.\nPodrobno.uz сайтининг хабар қилишича, гап Ипак йўлининг кўп асрлик тарихида муҳим роль ўйнаган тўрт карвонсарой ҳақида бормоқда.\nЭлчи хонимга кўра, тўрт карвонсаройнинг энг каттаси бўлган “Аёз”да ресторан очиш бўйича бошланган ишлар Франция томонидан таъмирланган маданий обидага тузатиб бўлмас зарар етказиши мумкин.\nУчрашув чоғида алоҳида таъкидланишича, Франциянинг “Карвонсаройлар” нотижорат ассоциацияси томонидан таъмирланган тўрт карвонсаройдан иборат ансамблда даставвал Ўзбекистонда биринчи бўлган Ипак йўли музейи барпо қилиш режаланганди.\nШундан келиб чиққан ҳолда, Франция элчиси Версаль университетининг етакчи мутахассислари иштирокида маданий мерос объектларини таъмирлаш бўйича Ўзбекистон меъморлари учун тренинглар ташкил этишни таклиф қилган. Шунингдек, у Франция маданий-тарихий обидаларни сақлаб қолиш ва таъмирлаш бўйича ўз тажрибаси билан ўртоқлашишга тайёр эканини билдирган.


Трамп коронавирусга қарши дори ичаётганини маълум қилди — Sof.uz\nЖАҲОН 13,495,778 7,881,599 582,134\nТрамп коронавирусга қарши дори ичаётганини маълум қилди\n19.05 19:23 231 Тиббиёт\nПрезидент Доналд Трамп журналистлар билан мулоқотда коронавирусдан сақланиш учун гидроксихлорохин деган дори ичаётганини айтган. Америка овозининг маълум қилишича, АҚШ президенти дорини аслида анчадан бери тарғиб қилиб келади.\n“Бир ярим ҳафтадан бери шу доридаман ва мана олдингизда соппа-соғ турибман”, — дейди Трамп. “Ҳеч нарса йўқотмайсиз”.\nПрезидент бу дорини витаминлар қаторида кўришини айтиб, бир неча бор тест топширганини ва вирусдан ўзини “муваффақиятли” асраб келаётганини эслатди.\nТиббий мутахассисларга кўра, гидроксихлорохин айрим ҳолларда беморларнинг ҳаётини сақлаб қолган бўлса-да, коронавирусга даво сифатида қабул қилинмаган, чунки шифо экани бирор амалиётда исботланмаган.\nАҚШ Озиқ-овқат ва дори-дармон бошқармаси гидроксихлорохин ҳақида ўтган ҳафта баёнот бериб, уни фақат касалхоналарда шифокор назоратида ичиш зарурлигини қайд этган, шунингдек, дори юракка қаттиқ таъсир қилиши ҳақида огоҳлантирган.\nГидроксихлорохин коронавирусдан сақланиш учун тавсия қилинмайди, бироқ йиллар давомида безгакка қарши самарали қўлланган.\n“Бу дори менга салбий таъсир қилмайди“, — дейди Трамп. ”40 йиллик дори — безгак ва бошқа касалликларга қарши натижа берган. Мен ишонаман. Биламанки, тиббий ходимлар ва докторлар ҳам уни ичади“. Президент бу дорини шифокори орқали олганини айтади.\nТрампга ён босиб келадиган “Fox” телеканалида айрим бошловчилар ҳам гидроксихлорохинни тарғиб қилган. Лекин шифокорлар огоҳлантиргач, улар бу одамларни эҳтиёт бўлишга ундаб, гапларини қайтиб олган.\n“CНН” телеканалида бош тиббий мухбир Санжай Гупта Президент Трампни гидроксихлорохинни ичмасликка ундаб, салбий таъсирларини эслатган.\nКоронавирус авж олар экан, унга қарши воситалар устида изланишлар ва амалиётлар ҳам тезлашди. Бироқ бугунгача бирортаси дори сифатида қабул қилинмаган.\nВакцина тасдиқланиши учун камида бир йил керак, дейди олимлар. Лекин президент фикрича дори ҳам, вакцина ҳам яқин келажакда чиқади.\nМутахассислар дори ва вакцина ҳақида иддаолар ва шов-шувларга ишонмасликка чақиради.\nКоронавирусга чалинганлар АҚШда ҳозир 1,5 миллиондан ошган. Ундан вафот этганлар 91 мингдан зиёд. Тузалганлар эса қарийб 360 минг.\nДоналд Трамп вакцина АҚШ коронавирус\n13.07 16:17 4086\n14.07 12:26 2818\n13.07 15:52 2268\n13.07 12:03 1780\n14.07 13:17 1367\n17:27 72 Ўзбекистон\nБугун, 13:51 209 Жаҳон\nАҚШда коронавируснинг эҳтимолий вакцинаси одамларда муваффақиятли синаб кўрилди\nБугун, 13:50 307\nБугун, 10:29 940 Ўзбекистон


Ўзбекистонда коронавирус инфекциясига чалнганлар камаймоқда\n30 Noyabr 12:23 COVID-19\nCOVID-19 ВИЛОЯТ КОРОНАВИРУС ПАСАЙИШ СТАТИСТИКА\nЎзбекистон Соғлиқни сақлаш вазирлиги коронавирус инфексияси даражаси кескин пасайганини қайд этди.\nСоғлиқни сақлаш вазирлиги матбуот хизмати хабарига коʻра, 29-ноябр куни республикада бир суткада яна 143 кишида коронавирус аниқланган.\nХусусан, Тошкент шаҳрида 46 нафар, Андижон вилоятида – 11, Бухоро вилоятида – 8, Жиззах вилоятида – 8, Қашқадарё вилоятида – 5, Навоий вилоятида – 1, Наманган вилоятида – 6 ва Самарқанд вилояти – 24 чалинганлар аниқланган.\nШунингдек, Сирдарё вилоятида 1 нафар, Фарғона вилоятида 15 нафар ва Хоразм вилоятида 18 нафар фуқародан COVID-19 инфекцияси аниқланган.\nПандемия бошланганидан буён 500 мингдан ортиқ фуқаролар Ўзбекистонга қайтарилди\nЮқоридаги статистик маълумотларга эътибор қаратсангиз, ўтган кини давомида Қорақалпоғистон ва Сурхондарё вилоятида ҳам коронавирус аниқланмаганига гувоҳ бўласиз.\nТошкент вилоятида ҳам узоқ вақтдан бери биринчи марта COVID-19 инфекцияси қайд этилмаган.\nМамлакатда коронавирусдан соғайганларнинг умумий сони 189 859 нафарга етди, яъни касалланганларнинг 98%.\nШунингдек, коронавирусдан учта янги ўлим қайд этилди. Ўлганларнинг умумий сони 1402 нафарга етди.\nРоссия элчиси мигрантлар учун чегараларни очиш ҳақидаги саволга жавоб берди


«Андижон» бугун «Бунёдкор» меҳмони бўлади, «Динамо» эса «Сўғдиёна»ни қабул қилади » Ўзбекистон янгиликлари – Zamin.uz\n«Андижон» бугун «Бунёдкор» меҳмони бўлади, «Динамо» эса «Сўғдиёна»ни қабул қилади\n13 апрель 2019, 14:40\nУшбу 4-турда Даврон Файзиев ўзининг собиқ клуби билан тўқнаш келади. Беллашув Тошкент вақти билан соат 16:15 да бошланади. Бир неча йил давомида "Сўғдиёна"ни бошқарган Файзиев айни пайтда "Динамо"да ишламоқда. Олдинги турда Самарқанд жамоаси мавсумдаги илк ғалабасини қўлга киритди. "Сўғдиёна" эса ўз майдонида йирик ҳисобда ютқазиб қўйди.\nСамарқандда ўтган 19 та ўйиннинг 4 тасида "Сўғдиёна" ғалаба қозона олган холос. Иккала жамоа ҳам бу мавсум 3 та ўйинда 3 тадан гол уришнинг уддасидан чиқди.\n"Миллий" стадион майдони ҳали тайёр бўлмагани учун мазкур баҳс Олмалиқдаги ОКМК стадионида бўлиб ўтади. Ўйинга соат 18:20 да старт берилади.\nБу жамоалар ҳозирга қадар Ўзбекистон чемпионатида 18 та ўйин ўтказишган. "Бунёдкор" шундан 14 тасида ғолиб бўлган. Тўрт учрашувда ғолиб аниқланмаган. "Андижон" клуби ўз тарихида ҳеч қачон ушбу рақибни мағлуб эта олмаган. Фақат "қалдирғочлар" майдонида ўтган 9 та учрашувни оладиган бўлса "бургутлар" бир мартагина дуранг ўйнашган (8 та мағлубият) ва бир мартагина гол уришган.\nЯнгиликлар » Спорт » «Андижон» бугун «Бунёдкор» меҳмони бўлади, «Динамо» эса «Сўғдиёна»ни қабул қилади\n13:45 Бугун Суперлига доирасида учта ўйин ўтказилади\n12:55 Суперлигада дербилар баҳси: «Бунёдкор»—«Пахтакор», «Қўқон-1912»—«Андижон»\n16:46 Суперлига-2019. Биринчи давра учрашувларининг тўлиқ тақвими эълон қилинди


Die Welt нашрининг ёзишича, агар Украина банкларидан олинган кредитларнинг катта қисми тўланмаса, Украина банк инқирози вақти-соати келиб портлайдиган бомба кабидир.\nУкраина миллий банки маълумотларига кўра, кредитлардан 30,5 фоизи қайтарилмас ҳисобланади. Бозор таҳлилчилари эса бироз бошқача рақам – 50 фоизни айтишмоқда.\nШу билан бирга Украина миллий банки 2016 йил якунларига кўра банк соҳасида кўрилган рекорд миқдордаги зиёнлардан (159 млрд гривна) кейин вазият бироз яхшиланганини маълум қилди. Бироқ муаммоли кредитларнинг "улкан тоғи" туфайли инқироз қайтиши мумкин.\nДавлат банклари аҳвол аянчли эканини очиқчасига айтишмоқда, бироқ баъзи хусусий банклар муаммонинг кўламларини тан олишни исташмаяпти.\nDie Welt’нинг таъкидлашича, Украина банк соҳаси 2014 йилдан бери чуқур рецессиядан азият чекмоқда.\n"Назоратчилар муаммоли банклар бўйича ҳаддан зиёд узоқ вақт кафолатлар берганлар ва уларнинг эгаларига ўзларидан пул ундиришга имкон берганлар. Кредитларни қайтариш мушкул, чунки мижозларнинг кредитлар бўйича тафтишлардан кейин судга кетган харажатларига кредит бўйича фоизларни тўлашдан камроқ пул кетади. Украинада "кредитни фақат қўрқоқлар қайтаради" деган гап юради", деб ёзмоқда нашр.\nНашр маълумотларига кўра, Украина иқтисодиёти билан баъзи ижобий ўзгаришлар юз бермоқда, жумладан инфляция даражаси камайган. Кредитлар билан боғлиқ вазият ҳам барқарорлашади ва улар энди 24 фоизлик эмас, балки 14 фоизлик ставка билан берилмоқда. Бироқ банкларда даромад билан муаммолар сақланиб қолмоқда.\nУкраина банк соҳаси банк инқирози


Греция бaнклaри бугун янa ишлaй бошлaйди\n28 январ 2021, Тошкент вақти: 01:04\nМолиявий инқироз туфaйли уч ҳaфтaдaн бери ёпиқ қолaётгaн Греция бaнклaри бугун, 20 июлдан янa ишлaй бошлaйди.\nБанкларнинг очилишига қарамай нaқд пул берилишигa қўйилгaн кунигa 60 евролик чеклов aмaлдa қолиши aйтилмоқдa.\nЯкшaнбa куни Гермaния кaнцлери Aнгелa Меркель Грецияга берилаётгaн қaрзнинг қaйтaриш шaртлaрини Aфинa фойдaсигa ўзгaриши мумкинлигигa ишорa қилди.\nГермaниянинг ARD рaдиосигa бергaн интервьюсидa Меркель Грециягa берилaётгaн янги молиявий ёрдaм биринчи муҳокaмaдaн мувaффaқиятли ўтсa, кредит фойизини кaмaйтириш вa тўлов муддaтини узaйтириш мaсaлaлaри кўриб чиқилиши мумкинлигини aйтди.\n17 июлдa евроҳудуд дaвлaтлaри инқирозгa юз тутгaн Грециягa уч йил дaвомидa 86 миллиaрд доллaрлик ёрдaм беришга қаратилган дaстлaбки келишувни мaъқуллaгaн эди.\nАфинанинг ҳалқаро кредиторлардан 240 миллиард евро қарзи борлиги айтилади. 30 июнда Греция Халқаро валюта жамғармасидан бўлган 1 миллиард 550 миллион евро қарзини тўлай олмагани ортидан расман “банкрот давлат” сифатида эълон қилинган эди.


Ижтимоий тармоқда монополия ё коррупция мавзуси кўтарилди – #surishkerak. Таълим сифати паст – #surishkerak. Қишлоқда газ, свет йўқ, кўчалар лой – #surishkerak... Қониқмаслик кайфиятидан келиб чиққан бу тренд келгусида салбий оқибатлар яратадими ёки у хавфсиз ва табиий жараёнми?\nИжтимоий тармоқлар – фуқаролар ўз фикрини билдирадиган: танқид қиладиган, мақтайдиган, шикоят қиладиган ёки нолийдиган, хуллас, эмоциялари-ю, қарашларини бемалол ифода этадиган платформаларга айланиб улгурди.\nТармоқларда бирор муаммо кўтарилганда #surishkerak деган шиорлар билан фикр билдириш эса бир неча йилдан бери шаклланган анъанага айланди.\nСабаблар ҳақида қисқача\nОдатда, бу ибора бирор бир жиддийроқ муаммо кўтарилганда одамлар томонидан охирги илож четга кетиб ўша ерда янги ҳаёт бошлаш керак, деган маънода ишлатиладиган бўлиб қолди. Ижтимоий тармоқ фойдаланувчиларининг фикрларига кўра, қуйидаги асосий сабаблар суриш фикрига келишга сабаб бўлиши мумкин:\nқонунлар етарлича ишламаслиги;\nқадрсизланган ақлий меҳнат;\nишсизлик, маошлар камлиги.\n“Эртакларда ҳайвонлар Сусамбил деган ажойиб диёрни излаб кетгани каби одамларда ҳам четга кетиш – суриш иштиёқи уйғонган”, дейди Facebook фаолларидан бири.\n“Америка овози” журналисти, ўқиш сабаб чет элга кетган ва АҚШда ишлаётган ватандошимиз Беҳзод Мамадиевнинг фикрича, ривожланаётган давлатлардан ривожланган давлатларга миграция кайфияти шаклланишининг 2та сабаби бор:\n— иқтисодий, яъни тирикчилик дарди.\n“Ривожланаётган давлатларда пул топиш имконияти қийинроқ бўлгани учун одамлар ривожланган давлатларга интилишади. Ҳатто Европанинг бир ҳудудидан бошқа ривожланган ҳудудларига миграция қилиш ҳам табиий ҳолат. Ижтимоий-сиёсий омил деганда эса эркинликни назарда тутдим. Инсон ишига эркин бориб келса, виждон эркинлиги таъминланган бўлса, ўзини эркин ҳис қилиши мумкин.\nЯна баъзилар моддий томондан имконияти яхши бўлса-да, фарзандларини тарбиялаш учун четга кетиши мумкин”, дейди Беҳзод Мамадиев.\n“#surishkerak тренди турли муаммолар билан кўндаланг қўйиляпти, лекин бу – табиий жараён”\nСоциолог Завқиддин Гадоев четга кетиш иштиёқининг кучайиши миграция каби табиий жараён эканини айтади.\n— Бугунги кунда мавжуд бўлган турли ижтимоий масалалар, мавзулар #surishkerak шиори остида кўтариляпти. Лекин миграция – табиий жараён ва бутун дунёда аввалдан бор бўлиб келган. Миграцияда, асосан, ёшлар фаол бўлади ва улар турли ҳолат ва мақсадларда миграция қилишади. Ўқиш, иш бу мақсадларнинг таркибий қисмларидан бири бўлиши мумкин.\nЛекин бугунги кунда айнан #surishkerak тренди турли муаммолар билан бирга кўндаланг қўйилмоқда. Ижтимоий муаммолар ҳар бир жамиятда мавжуд, бундай муаммоларсиз жамият жамият бўла олмайди. Фақатгина ижтимоий муаммоларнинг мавжудлигини ўрганадиган, уларни кўрсатиб бера оладиган ва ҳал қила оладиган механизм бўлиши керак. Ривожланган дунёнинг барча мамлакатларида ижтимоий сўров институтлари – социологик тадқиқот институтлари фаолият олиб боради ва жамиятнинг энг қуйи қатламидан юқорисигача ўрганади. Бу институтлар жамият аъзоларининг кайфиятини ўрганиб, ҳукуматга хулосалар бериб туради. Ўзбекистонда ҳам ижтимоий сўров институтлари мавжуд, лекин уларни тўлақонли фаолият олиб боряпти, деб бўлмайди.\nФикримча, ёшларнинг чет элга кетишга қизиқиши ёмон ҳолат эмас, яхши ҳолат. Чунки ўзига бўлган ишонч чет давлатда, ота-онадан узоқда, ёлғиз мустақил ҳолатда ҳам шаклланади. Тарихда боболаримиз ҳам узоқ давлатларга илм излаб боришган. Лекин ёшларнинг орқага, ватанга қайтиб олган билим ва тажрибаларини шу ерда амалга татбиқ этиши жуда муҳим. Бунинг учун уларга шароит ҳам яратиш лозим. Биз эса ҳали-ҳалигача анъанавий жамият сифатида сақланиб қоляпмиз.\nТўғри, жамият анъаналарсиз яшай олмайди, лекин уларни ҳам замонга мослаштириш, жамиятнинг фаол қатлами нуқтайи назарини ҳисобга олган ҳолда ўзгартириб бориш лозим. Анъаналар деганда, тўй маросимлари ёки бошқа кундалик одатларимизга айланган ҳолатларни киритиш мумкин. Бу анъаналарни соддалаштирсак, ёшларга осонроқ бўлади.\nАйтмоқчиманки, ёшлар чет элга кетаётганининг асосий сабаби бу ердаги қийин ҳаёт, ижтимоий муаммоларнинг кўплигида ҳам эмас. Муаммолар ҳамма жойда ҳам бор, анъаналарнинг кўплиги, катталарнинг ёшларга таъсири кучлилиги ҳам уларнинг кетишига сабаб бўлиши мумкин.\n#surishkerak кайфиятининг шаклланиши олдин мураккаброқ бўлган, лекин ҳозир жаҳонни бирлаштириб турган интернет орқали ҳам ёшлар четдаги имкониятлардан кўпроқ фойдаланишяпти. Улар турли грантлар, иш таклифлари орқали четга чиқа олишяпти. Бундан ташқари, чет тилига бўлган эътиборнинг кучайиши ҳам ёшларнинг чет элга қизиқишини оширяпти.\n“Таълим тизимидаги адолатсизлик сабаб чет элга кетганман...”\nМуҳаммадсаид Фатуллаев айни пайтда Германиянинг Шмалкалден амалий билимлар университетида ўқийди. У олий таълимга кириш имтиҳонлари ниҳоятда коррупциялашган давр – 2014 йилда имтиҳон топширган ва муваффақиятсизлик сабаб 2016 йилда чет элга ўқишга кетган.\n“Чет элга кетишимга сабаблар, аслида, кўп. Лекин асосийси – ўша пайтдаги таълим тизимидаги адолатсизликлар, имтиҳондаги кўзбўямачиликлар деб ўйлайман. Биз топширган вақтлари фақат битта ОТМни танлаш мумкин эди.\nТошкент молия институтига ҳужжат топшириб, имтиҳонда адолатсизлик қурбони бўлганман. Нафақат мен, мен билан аудиторияда ўтирган бошқалар ҳам буни бошдан ўтказишган. Ўшанда кириш имтиҳонида бир нечта бола “шпаргалка” билан қўлга тушган, назоратчилар ўзларини уларни дастлаб чиқариб юборишмоқчи бўлишгандай тутишган гўё. Биз – биринчи йил ўқишга топшираётган соддалар, майли неча йилдан бери ўқишга кира олишмаётган бўлса, аудиториядан чиқармай қўяқолинглар деганмиз. Имтиҳон охирида эса айнан ўша болаларга тестларни ўқитувчилар ишлаб бераётганини кўрганман. Бу менга қаттиқ таъсир қилганди.\nЎшанда ўзимга ишончим жуда баланд эди. Шунинг учун бошқа жойга, Самарқанддаги ОТМларга ҳам ҳужжат топширишни хоҳламаганман. Бу ҳолатда ҳеч кимни: давлатни ҳам, таълим тизимини ҳам айбламайман. Ўша абитуриентларга саволларни ўқитувчилар ишлаб берган бўлса, демак, улардан ҳам яхшироқ бўлишим керак эди, деган фикрлар хаёлимдан ўтади. Сабаби улар ҳам саволни ишлай олиш учун ўқиб ўрганишган.\nЎшандан кейин чет элга бориб ўқишга қарор қилдим ва шунга яраша тайёргарлик кўра бошладим. Молиявий имкониятларимни, билимимни ҳисобга олиб ўқишга боришим мумкин бўлган давлатлар харитасини туздим. Ҳозир эса Германиядаман, ўқишларим яхши”, дейди у.\nВашингтонда, “Америка овози” нашрида ишлаётган ватандошимиз Беҳзод Мамадиев ҳам ўқиш сабабли чет элга кетган.\n“Мен ҳам бир пайтлар чет элга кетганман. Мақсадим ўқиш эди. Дастлаб, Ҳиндистонда бакалаврни ўқидим, ундан кейин АҚШга магистратура даражасини олиш учун келганман. Асосий мақсадим – янги билимларга эга бўлиш эди. Ўқишни тугатиб АҚШда ишлаб қолдим.\nЧет элда ўқиш имкони бўлса, буни ҳаммага таклиф қилган бўлардим. Сабаби чет элда ўқиш, ишлаш орқали янги билимларни ўзлаштирасиз, маданиятлар билан танишасиз, тоқатлироқ бўласиз. Бу – биз орзу қиладиган демократик давлатни қуришда асқатади”, дейди Беҳзод Мамадиев.\nМуҳаммадсаид Фатуллаев Ўзбекистонга қайтишни, ватан тараққиёти учун ҳисса қўшишни жуда хоҳлашини билдирди. У ўқишлари тугаб, ватанга қайтиб, ўз бизнесини бошлашни хоҳлайди, фақат бизнеси қонунлар доирасида тўла ҳимоя қилинишини истайди.\nБу эса Беҳзод Мамадиевнинг фикри: “Мен журналистман. Агар мен кутгандай шароит бўлса, албатта, Ўзбекистонга қайтаман. Журналистга моддий шароитдан кўра, ҳақиқий маънодаги сўз эркинлиги, қонунлар доирасида хоҳлаган мавзуда ахборот йиға олиш ва тўплаган маълумотларини ҳеч қандай ташқи, ички цензураларсиз, эркин тарзда тарқата олиш имкони керак. Мана шу шароитнинг бўлиши бизга ўзимиз учун моддий қулайликлар яратиб олишимизга ҳам имкон беради”.\n“Тил ўрганаётган ёшларнинг ҳаммаси ҳам кетиш истагида эмас”\nБиз IELTS инструктори Асрорбек Тошевдан инглиз тилини ўрганаётган ёшлар кайфияти ҳақида сўрадик.\n“Умуман олганда, инглиз тили ўрганадиган ўқувчиларнинг кўпчилиги хориж университетларида ўқишни орзу қилишади. Лекин улар ичидан атиги 20-30 фоизида аниқ ҳаракат ва мақсад бўлади. Чунки бу ерда бир нечта факторларни ҳисобга олиш керак.\nБиринчиси, албатта, молиявий омил. Яъни чет элга кетаётган ўқувчилар албатта, аксарияти университетларидан грант олиб кетишни исташади, лекин бунинг учун танлов жуда юқори бўлади. Бунда IELTS имтиҳонидан яхши натижанинг ўзи етарли эмас. Бошқа академик ютуқларни ҳам қўлга киритган ва уларни намойиш эта билиш керак.\nҲозирги кунда турли агентликлар бор, шулар орқали ҳужжат тайёрлаб, Европа, Америка ва Осиёдаги бошқа университетларга кетаётган талабалар ҳам кўп. Лекин бу хизматлар ҳам бепул эмас.\nЯна бир омил – жинс ва менталитет фактори. Қизларнинг ота-оналари нафақат хориж, балки пойтахтда ўқишга ҳам баъзида рухсат беришмайди. Шунинг учун оқибатда маҳаллий олий ўқув юртига топширишга мажбур бўлишади. Ундан ташқари, четга кетишнинг виза ва шунга ўхшаш бошқа тарафлари ҳам бор”, – дейди Асрорбек Тошев.\nИнтеллектларнинг “суриши” “мия қуриши”га олиб келади\n“#surishkerak кайфиятининг оммалашиб кетиши жамият учун салбий таъсир қилади, деб ўйламайман. Сабаби миграцияда кетиш билан бирга келиш ҳам мавжуд, – дейди социолог Завқиддин Гадоев. – Лекин бир томони борки, миграциянинг энг салбий тарафи – интеллектларнинг миграцияси ҳисобланади. Интеллектларнинг кетиши жамият учун катта йўқотиш бўлади. Интеллектларни ватанда олиб қолиш учун бир бутун дастур ишлаб чиқилиши керак. Ҳозир ҳам маълум миқдорда бундай дастурлар ишлаяпти, лекин ғализликлар кўп”.\nЖурналист Беҳзод Мамадиевнинг фикри ҳам шунга ўхшаш:\n“Четга фуқароларнинг чиқиб кетишининг ижобий ва салбий томонлари бор. Ижобий томони вилоятларда қанча оилалар рўзғор тебратяпти. Салбий тарафларидан бири эса интеллектларнинг ҳам четга чиқиб кетиши билан боғлиқ. Буни “миянинг қуриши” деб ҳам аташади. Билимли кадрларнинг бошқа давлатларда компаниялар манфаати учун ишлаши – мамлакатга зарар.\nЛекин уларни фақатгина моддий жиҳатдан яхши шароит яратиб ҳам мамлакатга мажбуран қайтариб бўлмайди. Интеллектларнинг ўзлари ихтиёрий равишда мамлакатга қайтишни бошлаши мамлакат фаровон бўлишига ёрдам беради. Улар эса маъмурий-бюрократик тўсиқларсиз, қонун доирасида эркин ишлаш имконига эга бўлса, мулкий, фуқаролик ҳуқуқлари муҳофазаси таъминланса, қайтади. Бу – ижтимоий-сиёсий вазият яхшиланиши билан бирга, иқтисодиётнинг ҳам гуркираб ривожланишига ёрдам беради”.\n“Ўзбекистонда ҳали рақобат жуда кучли эмас, яхши кадр ўрнини топа олади”\nФируз Аллаев, тадбиркор, Asaxiy.uz лойиҳаси асосчиси:\n— Мен #surishkerak ғоясига, одатда, бутунлай қарши бўламан. Сабаби Ўзбекистонда ҳали ривожланиш имкониятлари кўп, рақобат ҳали жуда кучаймаган. Бу ерда нимадир яратиш бошқа давлатларга қараганда осонроқ. Сабаби ҳали профессионал кадрлар етишмовчилиги бор, қолаверса, охирги йилларда шаффофлашиш амалга оширилиб, имкониятлар пайдо бўлди. Демак, бутунлай суриш эмас, инсон ўзи устида ишлаши керак. Агар инсон профессионал, толерант, очиқ дунёқарашли бўлса, ўқиб-ўрганса, у дунёнинг хоҳлаган давлатида қадрланади.\nСуришни эса фақат бир томонлама қўллаб-қувватлайман: бошқа бир давлатга бориб яшаш инсон учун алоҳида ҳаёт тажрибаси бўлади, дунёқарашда ўзгаришларга олиб келади, ҳаётга бошқа тарафдан қараш имкони бўлади. Шунинг учун ҳам кўп саёҳат қилганларнинг дунёқараши фарқланиб туради. Шу сабабдан ҳам ёшларнинг четда ўқиши ёки ривожланган давлатлардаги компанияларда 2-3 ёки 5 йил ишлаши доим фойдага хизмат қилади. Эътибор берилса, Ўзбекистондаги катта бизнесларнинг эгалари ҳам четда ўқиб, малака ошириб келишган.\nЧет элда қолиб кетиш эса ҳамманинг шахсий қарори. Лекин тушуниш керакки, Ўзбекистондек рақобат ҳали кучли бўлмаган давлатда ҳақиқий билимли кадр ўрнини топа олади. Билимли кадрларнинг келиши мамлакатда умумий вазиятнинг ривожланиши ва иқтисодиётнинг ривожланишига ҳам ҳисса қўшади.\nҚолиш ё кетиш қарори\nАслида, хорижга кўчиб кетиш ҳам, келажагини шу юртда қуриш ҳам ҳамманинг ўз шахсий қарори. Аниғи шуки, давлат ўз фуқаролари, интеллектлари ватаннинг ўзида имкониятларини намоён қила оладиган, коррупциядан, непотизмдан ва тараққиётга тўсиқ бўладиган ҳар қандай тўсиқлардан холи жамият қуриш йўлида доимий харакатда бўлиши керак.\n“Суриш керак” тренди, гарчи ривожланаётган давлатлар учун табиий жараён бўлса-да, жамият фаол ва билимли аъзоларини йўқота бориши билан хавфли. Бунинг олдини олиш учун эса иқтисодий ўсишга эришиш билан бирга, сиёсий ислоҳотлар ҳам давом эттирилмоғи лозим. Иқтисодий ўсиш яхшироқ маош ва шароит истовчи етук кадрлар юртда қолишига сабаб бўлса, сиёсий янгиланишлар зиёли ва ижодкор инсонларда ўз келажагини ўз ватани билан кўпроқ боғлашига олиб келади.\n19:51 / 01.07.2022\nЕврокомиссия Украинани коррупцияга қарши курашни кучайтиришга чақирди\nҲонгконгда Гулнора Каримовага алоқадор пентҳаус 68,4 млн долларга сотилган — ОАВ\n13:35 / 22.06.2022\nКореяга ишга кетиш учун 19 киши бошқанинг ўрнига имтиҳонга киришга урингани аниқланди


07:00 / 12 январь 1285 pdf Ўқиш режими + -\n«Кимки Аллоҳга тақво қилса, У Зот унга (ташвишлардан) чиқиш йўлини (пайдо) қилади ва уни ўзи ўйламаган жойдан ризқлантиради. Кимки Алллоҳга таваккул қилса, (Аллоҳнинг) Ўзи унга кифоя қилади. Аллоҳ Ўзи (хоҳлаган) ишига етувчидир. Аллоҳ барча нарса учун миқдор (меъёр ва муддатни тайин) қилиб қўйгандир» (Талоқ сураси, 2–3-оятлар).\nУшбу оятнинг нозил бўлишига қуйидаги воқеа сабаб бўлган:\n«Авф ибн Молик розияллоҳу анҳунинг ўғли бир жангда душман қўлига асирга тушиб қолади. Шўрлик ота қаттиқ изтиробга тушиб, мўминларга меҳрибон Расулуллоҳ соллаллоҳу алайҳи васалламнинг ҳузурларига келди. «Душманлар ўғлимизни асир олди. Онаси жуда хавотирди. Нимага буюрасиз?», деб сўради. Набий соллаллоҳу алайҳи васаллам унга сабр тилаб, «Лаа ҳавла ва лаа қуввата иллаа биллааҳ»ни кўп айтинглар», дедилар. Ота-она тинмай ушбу калимани айта бошлашди. Аллоҳ таоло ушбу қийинчиликдан кейин уларга енгиллик ато этди. Душман Авф ибн Моликнинг ўғлидан ғафлатда қолди.\nБир неча кундан сўнг ўғил отасининг олдига тўрт минг қўйни ҳайдаб келди. Авф ибн Моликнинг қувончи ичига сиғмай, Набий соллаллоҳу алайҳи васалламнинг ҳузурларига етиб келиб, хушхабарни етказди. Кетаётиб эса, «Ўғлим олиб келган нарсадан есам, менга ҳалол бўладими?», деб сўради. соллаллоҳу алайҳи васаллам: «Ҳа», деб жавоб бердилар.\n14:04 / 11 январь 601\n08:30 / 12 январь 959\n1087 21:10 / 23 май\n1876 19:45 / 27.12.2018\nЖобир розияллоҳу анҳу айтдилар Расулуллоҳ соллаллоҳу алайҳи васаллам бизга хутба қилдилар ва айтдилар Эй инсонлар Вафот этмасингиздан аввал Аллоҳ таолога давоми...\n2941 10:30 / 26.11.2018\nХ бобФақиҳ Абу Лайс Самарқандий раҳимаҳуллоҳ айтадилар .Музаккирда бўлиши шарт энг биринчи хислат солиҳликдир, чунки солиҳ бўлмаса, ақлли кишилар ундан қочиб, давоми...\n365 10:00 / 09 май


"Ман Сити" мухлисларига "МЮ" каналига аъзо бўлишни таклиф қилди - Offside.uz – Offside'да бўлинг, офсайдда қолманг!\n"Ман Сити" мухлисларига "МЮ" каналига аъзо бўлишни таклиф қилди\n"Манчестер Сити" ўз мухлисларини "Манчестер Юнайтед" га қарши ўйин олдидан қийин ахволга солиб қўйгани табиий.\nЭртага эрта тонгда Манчестер клублари ўртоқлик ўйинида майдонга тушишади. Ўйин Хьюстон шахрида Халқаро чемпионлар кубоги доирасида бўлиб ўтади. Бу Англия ташқарисида бўладиган илк Манчестер дербиси бўлади.\nОлдинроқ, Пекинда ташкиллаштирилган дерби бекор қилинган эди.\n"Қизил иблислар" телеканали ушбу ўйинни Буюк Британия ҳудудида намойиш этиш хуқуқишга эга, шунинг учун "шахарликларнинг" мухлислари ушбу қарама-қаршиликни томоша қилиш учун "МЮ" канали учун аъзолик бадали 7 фунтни тўлашлари керак бўлади.\n20/07, 13:46 0


АЛЛЕРГИЯНИНГ КЎРИНМАС АЗОБИ — Ishonch Gazetasi\nАЛЛЕРГИЯНИНГ КЎРИНМАС АЗОБИ\nЁт унсурга қарши кураш\nХўш, аллергия нима? У нимадан пайдо бўлади?\nАллергия – инсон организми иммун тизимининг ташқи таъсирга, бактерия ёки вирусга қарши реакцияси ҳисобланади. Зарарли моддалар нафақат организмга тушиб олади, балки организм ички муҳитида турли хил бузилишларни келтириб чиқаради. Бундай моддаларга қарши организм ўз иммун тизими орқали курашади. Ана шу кураш натижаси аллергия сифатида намоён бўлади.\nAллeргиягa туғмa мoйиллик ҳам бoрлигини унутмaслик керак. Aгaр oтa-oнaлaрдaн биридa бу кaсaллик бўлсa, фарзанд бoшқaлaргa қaрaгaндa 30 фоизга кўпрoқ аллергияга мойил бўлади. Aгaр oтa-oнaнинг иккаласидa ҳaм aллeргия бўлса, фарзандда аллергия ривожланиш эҳтимоли 70 фoизгa ошади.\nOрттирилган aллeргия aллeргeннинг организмга тез-тез таъсир қилиши натижасида келиб чиқади. Масалан, шoкoлaдни кўп миқдoрдa истeъмoл қилиш.\nИрим ортидаги ҳақиқат\nМомоларимиз супурилаётган хонада ўтириб бўлмайди, дея ирим қилишади. Бу ирим ортида аллергия борлигини биласизми? Ҳа, худди шундай! Аждодларимиз «аллерголог» фанини билишмаган. Лекин «чанг»да «фалокат» борлигини билишган ва яқинларини шулардан асрашга астойдил ҳаракат қилишган. Бу фалокат – уй чанги ҳисобланади. Бугун аниқ бўлмоқдаки, аллергияни келтириб чиқарувчи асосий манбалардан бири ҳам ана шу уй чангларидир.\nНималар сабаб бўлади?\nБу масала охиригача ўрганилмаган. Лекин бир нарса аниқки, аллергия бу организмнинг баъзи моддаларга бўлган реакциясидир. Аллергияни одатда қуйидагилар чақиради:\n– гулларнинг чанги;\n– ҳайвонларнинг жуни;\n– моғор ва замбуруғларнинг споралари;\n– маиший кимёвий воситалар;\n– синтетик моддалар.\nАллергияни келтириб чиқарувчи восита, яъни «аллерген» – ташқи муҳитдан организмга уч йўл билан тушиши мумкин. Булар:\n– овқатланиш ва сув ичиш пайтида – овқатдан аллергия;\n– терига таъсир кўрсатиши натижасида – контакт аллергияси (масалан, ҳайвонлар терисига ёки кир ювиш воситасига аллергия);\n– нафас олиш жараёнида – нафас йўллари аллергияси.\nАллергиянинг энг кўп учрайдиган тури тери аллергияси бўлиб, у баданнинг қизариб кетиши билан характерланади. Аллергия маълум озиқ моддани, дорини истеъмол қилиш, ўсимлик чангларининг организмга тушиши, совуқ ёки иссиқ таъсирида ривожланиши мумкин. Асаб, эндокрин тизимларнинг бузилиши, ошқозон-ичак касалликлари, сурункали юқумли касалликлар ўчоқлари аллергиянинг ривожланишига олиб келувчи асосий омиллар ҳисобланади.\nҚуёшдан ҳам аллергия бўлиш мумкин экан. Қуёш нурининг таъсири тиббиёт тилида – «фотодерматит» деб аталади.\nҚaндaй aниқлaш мумкин\nРeaкция тaнaдa қaндaй нaмoён бўлиши aллeргeн билaн aлoқa қилиш жoйигa бoғлиқ. Aгaр аллерген тeридaн ўтгaн бўлсa, аллергия тaнaдаги тoшмaлар, қизил дoғлaр, тeрининг қичиши билaн нaмoён бўлaди. Aгaр aллeргeн нaфaс oлиш тизимигa кирсa, бу нaфaс қисилиши, ҳaвo eтишмaслиги, йўтaл, кўкрaк қaфaсидaги oғирликлар тарзида юзага чиқади. Кўпинчa лaблaр, бўйин, тил, кўзлaр шишaди вa қизaриб кeтaди. Бурундa қичишиш ҳaм пaйдo бўлиши мумкин. Аллергиянинг энг жиддий кўриниши – кўнгил aйниш, қусиш ва ич кетиши билан кечади.\nБироқ юқорида келтирилганларнинг ҳеч бири аллергиянинг яна бир кўриниши aнaфилaктик шoк билaн тaққoслaнa oлмaйди. Ушбу ҳолат организмнинг ҳаддан ташқари кўп гистамин моддасини ишлаб чиқариши оқибатида юзага келади. Кўп миқдордаги гистамин таъсирида aввaл пeрифeрик, сўнгрa мaркaзий қон айланиш тизимларида бузилишлар кузатилади. Тери сoвуқ вa ҳўл бўлaди. Қoн айланишидаги бузилишлар сабабли бeзoвтaлик, ички зўриқиш пaйдo бўлaди, сийдик бузилaди, нaфaс қисилади.\nAнaфилaктик шoк кўпинчa бoш aйлaниши вa ҳушдан кетиш билан кечади. Организмдаги бундай бузилишлар одатда ҳaшaрoтлaр чaқишида ёки укол қилингандан кeйин сoдир бўлaди. Шoк ҳашарот чаққан ёки укол қилинган жойда кучли oғриқ билaн бoшлaнaди, кучли қичишиш, қoн бoсими пaсaйиши билaн давом этади. Oвқaтдaн зaҳaрлaниш сабабли ривожланадиган аллергик реакция қoрин oғриғи, қусиш, ич кeтиши, oғиз бўшлиғи вa томоқнинг шишиши билaн бoшлaнaди. Aнaфилaктик шoк жудa xaвфли ҳолат ҳисобланади. Бундай ҳолатда зудлик билан ёрдам кўрсатилиши лозим.\nЭътибор қилган бўлсангиз «аллергия» касаллигининг симптомлари кўпгина бошқа касалликлар симптомларига ҳам жуда ўхшаш. Шунинг учун ўзбилармонлик оқибатлари ўлимгa ҳам oлиб кeлиши мумкин.\nАллергик касалликлар ривожланмаслигининг бир қанча чоралари мавжуд. Аввало, гигиенага риоя қилиш ҳисобланади. Яна сабаб ҳар хил кимёвий моддалар, хусусан, маиший кимё моддаларининг организмга таъсири ҳисобланади.\nХулоса шуки, аллергиянинг олдини олиш учун ҳар хил турдаги ташқи муҳитда мавжуд бўлган моддалар, хусусан, иложи борича маиший кимёвий моддалардан сақланиш лозим.\nҲар бир киши ўз танасида ёки терисида ўзгаришлар сездими, таниш-билишлардан сўраш эмас, балки мутахассис маслаҳатига шошилиши шарт. Чунки тeридаги ўзгаришлар тaнaнинг aллeргик рeaкцияси нaтижaсидa эмас, балки ҳар хил инфекциялар ва аутоиммун касалликлар оқибатида ҳам пайдо бўлиши мумкин. Шунинг учун ўз вaқтидa дeрмaтoлoг ҳамда аллeргoлoг мaслaҳaтини олиш керак.\nAллeргик рeaкциянинг ҳaр қaндaй турида аллерген, яъни аллергияга сабаб бўлувчи омилни топиш даволанишнинг самарали кечишига хизмат қилади. Шунинг учун кaсaллик ҳaқидa тўлиқ тaсaввургa эгa бўлиш учун бемор кeнг қaмрoвли aллeргoлoгик вa иммунoлoгик тeкширувдaн ўтиши лозим.\nҲам ўрганиб, ҳам ўргатиб


ЎзА - Пандемия тез кунда чекинади. Биз албатта ғолиб бўламиз!\nПандемия тез кунда чекинади. Биз албатта ғолиб бўламиз!\nБугун мамлакатимизда коронавирусга чалинган етти нафар беморнинг бир йўла соғайгани ҳақидаги хабар ҳар бир юртдошимиз кўнглида илиқ туйғулар ўйғотди.\nВатанимизга чегара билмас инфекция кириб келганидан буён илк марта ижтимоий тармоқларда яшин тезлигида тарқалган бу хушхабар сўнгги йилларда Ватанимиз соғлиқни сақлаш соҳасида амалга оширилаётган ислоҳотлар самараси ва қўли енгил шифокорларимизнинг жонкуяру фидойилигига ишончимизни янада оширди. Эндиликда биз бундай ёқимли муждаларни ҳар куни интиқ бўлиб кутамиз. Дунё бўйлаб ёйилган бу офатни юртимиздан тезроқ чекинтириш учун янада жипсроқ бирлашамиз.\nДавлатимиз раҳбари ташаббуси билан мамлакатимизда коронавирус инфекцияси тарқаб кетишининг олдини олиш ҳамда ундан сақланиш бўйича кенг кўламли чора-тадбирлар белгилаб олиниб, тезкор зарур чоралар кўрилаётгани халқимизнинг санитария-эпидемиологик осойишталиги ва хавфсизлигини таъминлаб, фуқаролар ҳаёти ва соғлиғини ҳимоя қилишда ютуқларимиз омили бўлмоқда. Лекин, шундай қалтис бир даврда биз фуқаролардан қатьий талаб қилинадиган бурчлар борлигини унутмаслигимиз керак. Бу масъулият нафақат ўзимиз, балки, оила аъзоларимиз, яқинларимиз, қўни-қўшнилар ва халқимиз саломатлиги, уларнинг хавфсизлиги билан бевосита боғлиқдир. Карантин талабларига қатьий риоя қилиб, жиддий тартиб-интизом намуналарини кўрсатсак албатта, вазиятни тезда барқарорлаштириб оламиз.\nБугун инсоният шундай бир вазиятда яшаяптики, инфекцияни кўчадан уйга етаклаб келиш ҳеч гап бўлмай қолди. Жаҳон амалиётида жуда зарур бўлмаган ҳолларда уйдан чиқмаслик, кўпчилик билан мулоқот қилмаслик, жамоатчилик орасида тиббий ниқоб тақиб юриш ва санитария-гигиена талабларига риоя этиш касаллик кенг тарқалиб кетишининг олдини олиши ўз исботини топган.\nАйни пайтда Сурхондарё вилоятида ҳам карантин тартиблари ўрнатилиб, кўча-куй ва маҳаллаларда одамларнинг ҳаракатланиши чекланган. Бироқ, давлат ва жамоат ташкилотлари, тадбиркорлар, саховатпеша, савобталаб инсонлар кам таъминланган, боқувчисини йўқотган ва эҳтиёжманд оилаларга меҳр кўрсатиб, ёрдам қўлини чўзмоқда. Озиқ-овқат ва бошқа бирламчи эҳтиёж моллари билан бепул таъминламоқда. Тиббий ниқоб, антисептик воситаларни етказиб бераётир.\nОғир кунларда бир-бирини қўллаб-қувватлаб, кўмак бериш, борини эл билан баҳам кўриб, уларга меҳр-мурувват кўрсатиш халқимизга хос улуғ фазилатдир. Ҳозирги ташвишли кунларда ҳам бундай буюк қадриятларимиз кенг намоён бўлмоқда. Шунга мувофиқ ҳунармандларимиз уйда ҳимоя ниқоби тикиб, одамларга бепул тарқатишни йўлга қўйди. Шунингдек, бошқармамиз томонидан Термиз шаҳридаги кам таъминланган оилалар ва ногиронлари бор ҳунармандларимиз хонадонларида бўлиб, бепул озиқ-овқат маҳсулотлари билан таъминлаяпмиз. Уларни ортиқча саросимага тушмасдан уйда ўтиришини сўраяпмиз. Мамлакатимизда етарли захира борлиги ва осуда кунлар жуда яқинлигини тушунтираяпмиз. Бундай меҳр-мурувват ва тарғибот тадбирларимиз туманлардаги ҳунармандлар томонидан ҳам амалга оширилмоқда.\nБиз аҳил, иноқ бўлиб, интизом билан карантин тартибларига қатьий амал қилсак, имкон қадар уйда ўтириб, одамлар билан камроқ муносабатда бўлсак, албатта бу бало тез кунларда юртимиздан чекинади. Биз ғолиб бўламиз!\nСурхондарё вилоят бошқармаси бошлиғи


Содиқ Сафоев АҚШда иккита йирик институт вакиллари билан учрашди - Халқ сўзи\n12:27 28 Октябр 2019 Жамият\nЎзбекистон Республикаси Олий Мажлиси Сенати Раисининг биринчи ўринбосари С.Сафоев Вашингтонда Миллий демократия институти (NDI) ва Халқаро республика институти (IRI)да брифинг ўтказди. Бу ҳақда мамлакатимизнинг АҚШдаги элчихонаси хабар берди.\nЎзаро мулоқотда ҳар икки институт вакилларига мамлакатимизда 2017 — 2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси доирасида амалга оширилаётган ислоҳотлар ҳақида батафсил маълумот тақдим этилди. Хусусан, унда давлат бошқарувини такомиллаштириш, коррупцияга қарши курашиш, фуқаролик жамияти институтларини ривожлантириш, фуқароларнинг сиёсий ҳуқуқларини таъминлаш йўналишларига алоҳида эътибор қаратилди.\nСайлов жараёни, жумладан, сайловга оид қонунчиликка киритилган янгиликлар, бўлажак сайловларда қонунийлик ва шаффофликни таъминлаш бўйича қабул қилинаётган чора-тадбирлар ҳақида ҳам алоҳида тушунча берилди.\nТадбир давомида Миллий демократия институтининг Евроосиё мамлакатлари бўйича минтақавий директори Л.Жуитт Ўзбекистонда инсон ҳуқуқлари, ижтимоий аҳамиятга эга қарорларни қабул қилишда очиқлик ва шаффофлик муҳитини таъминлаш соҳасидаги ўсиш суръатларини юқори баҳолади.\n“NDI Ўзбекистонни ўзаро ҳамкорлик учун муҳим давлатлардан бири деб билади”, деди у, жумладан. У 2003 — 2015 йилларда Ўзбекистон билан самарали алоқалар тажрибаси ҳақида алоҳида тўхталиб ўтди. Айни шу даврда Тошкентда мазкур институт офиси фаолият юритган эди.\nУ NDI Ўзбекистон томони билан мулоқотни қайта тиклашдан манфаатдор эканлигини билдирди. Л.Жуитнинг фикрича, Олий Мажлис салоҳиятини мустаҳкамлаш, Ўзбекистон — АҚШ парламентлараро ҳамкорликни кенгайтириш, сайлов қонунчилигини янада такомиллаштириш, хотин-қизларни қўллаб-қувватлаш бўйича лойиҳаларни амалга ошириш, демократик жамият институтларини кучайтириш ўзаро ҳамкорликнинг устувор йўналишларидир.\nУ 2020 йил январь-февраль ойларида ўзаро алоқаларнинг энг муҳим соҳаларини белгилаб олиш мақсадида институт расмийларини Ўзбекистонга ташриф буюришини ташкил этиш биринчи ва асосий қўшма лойиҳа бўлади, деб ҳисоблайди.\nХалқаро республика институти президенти Д.Твининг ҳам Ўзбекистонда рўёбга чиқарилаётган ислоҳотларни юқори баҳолади.\nIRI вакиллари Ўзбекистонда қонунчилик ҳокимияти салоҳиятини мустаҳкамлаш, бўлажак сайловлар шаффофлиги ва демократик тамойилларга мос ўтишини таъминлаш борасида олиб борилаётган саъй-ҳаракатларни ҳам эътироф этиб ўтишди. Бинобарин, АҚШ томони мазкур сайловларда ЕХҲТ кузатувчиларининг тўлиқ миссияси иштирок этишини олқишлади.\nД.Твининг IRI ҳам Ўзбекистондаги бўлажак сайловларга 2-3 нафар вакилини халқаро кузатувчи сифатида юборишга қизиқиш билдираётганини маълум қилди. Бунда, албатта, икки томонлама ҳамкорликни янада ривожлантиришнинг ҳозирги даражаси ва истиқболлари инобатга олинганини қўшимча қилди. У Халқаро республика институти ҳамкор мамлакатлар сайловларида кузатув миссияларини ташкил этиш амалиётига эга эканлигини таъкидлади.\nIRI раҳбари Литва Сейми ва ҳукумат тузилмалари, шунингдек, қонунчилик соҳасида мезбон давлат тажрибасини ўрганиш мақсадида Олий Мажлис делегациясининг 9-12 сентябрь кунлари Вильнюсга ташриф буюргани учун миннатдорлик билдирди.\nЎзбекистон вакиллари ташриф давомида Литва Сейми вице-спикери И.Шяулиене, “Литва-Ўзбекистон” Дўстлик гуруҳи вакиллари, қишлоқ хўжалиги, таълим ва илм-фан, давлат бошқаруви, ҳуқуқ-тартибот қўмиталари аъзолари, Литва парламенти Таҳлил бўлими ходимлари, ташқи ишлар, ижтимоий таъминот ва меҳнат, атроф-муҳит вазирлари ўринбосарлари билан учрашишганини шу ўринда қайд этиб ўтиш лозим.\nIRI президенти парламентлараро алоқаларни чуқурлаштириш масалаларини муҳокама қилиш учун Литва қонунчилик органи вакилларининг 2020 йилда Ўзбекистонга жавоб ташрифини ташкил этишга тайёрлигини билдирди.\nМаълумот учун, Миллий демократия институти 1983 йилда Конгресс қарори билан асос солинган ноҳукумат ташкилотидир. Оқ уй, Конгресс ва АҚШ Давлат департаментида илгари юқори лавозимларда ишлаган шахслар, жумладан, собиқ давлат котиби Мадлен Олбрайт ҳам мазкур муассаса Директорлар кенгаши таркибидан жой олган. NDI сайловларни кузатиш учун АҚШ конгресси вакилларини жалб этган ҳолда мониторинг миссияларини ташкил қилиб келади.\nХалқаро республика институти 1983 йилда Конгрессдаги демократик кўпчилик томонидан яратилган. Аризона штатидан сайланган сенатор Жон Маккейн унга узоқ вақт раислик қилган. Айни пайтда Аляска штатидан сенатор Дэн Салливан ушбу лавозимни эгаллаб турибди. Линдси Грэм, Том Коттон, Жони Эрнст, Мит Ромни, Марко Рубио каби нуфузли республикачи сенаторлар, АҚШ президентининг миллий хавфсизлик бўйича собиқ маслаҳатчиси Герберт Макмастер мазкур институт Директорлар кенгаши аъзоларидир.